text:
Dùil ri maill air an A82
Tha rabhadh ga thoirt do dhràibhearan ann an Inbhir Nis gu bheil dùil ri maill air an A82 aig Drochaid Thom na h-Iùbhraich an ath-sheachdain ri linn obair air Ceangal-rathad an Iar a' bhaile.
Tòisichidh obair Diluain 24mh an Damhair a chuireas maill air trafaig air an A82, leis an rathad ga dhùnadh air an oidhche. Thèid seach-shlighe a chur air dòigh taobh drochaid Bhaile an Fhraoich.
Thèid lèanaichean an rathaid a chaolachadh Dimàirt 25mh agus Diciadain 26mh tron là anns an dearbh àite.
Bu chòir a bhith an dùil gun toir tursan nas fhaide na 's àbhaist.
Feumaidh an rathad cuideachd a bhith air a dhùnadh dà thuras eile air an oidhche - Diardaoin 27mh eadar 7:00f agus 07:00m, agus Diluain 31mh eadar na dearbh uairean. Bidh seach-rathad air a chur air dòigh a-rithist, taobh drochaid Bhaile an Fhraoich.
Bidh cuideachd obair ga dèanamh air an rathad Dimàirt 1mh an t-Samhain, le lèanaichean gan dùnadh gu sealadach. Bu chòir a-rithist a bhith an dùil ri maill.
Tha Slighe a' Ghlinne Mhòir a' dol tron sgìre air an tèid obair a dhèanamh, ach cha chuirear maill air luchd-coise.
Thuirt labhraiche bho Chomhairle na Gàidhealtachd: "Tha an obair seo a dhìth gus an gabh an A82 a cheangal ris a' Cheangal-rathad an Iar.
"Thathas a' dèanamh gach oidhirp gus a' bhuaidh a bheir seo air trafaig a chumail cho beag 's a ghabhas.
"Ach thathas a' comhairleachadh do dhràibhearan gun toir iad ùine a bharrachd dhaibh fhèin air na làithean a th' air an ainmeachadh, agus an t-seach-shlighe a leantainn.
"Thathas an dùil gum bi an obair air a' Cheangal-rathad an Iar deiseil, a rèir a' chlàr-ama, san Dùbhlachd 2017."


c: text/html

text:
- TIOTAL
- Còmhla Pìoba a' mèarrsadh tro Inbhir Theòrsa
- EXTERNAL ID
- CAITHHORZ_THUFM_PH333
- ÀITE
- Inbhir Theòrsa
- SIORRACHD/PARRAIST
- GALLAIBH: Inbhir Theòrsa
- NEACH-FIOSRACHAIDH
- Caithness Horizons
- AITHNEACHADH MAOINE
- 4611
- KEYWORDS
- còmhlain pìoba
caismeachdan
Dealbh camara de chòmhlan pìoba a' meàrrsadh tro Inbhir Theòrsa.
Suidhichte air A' Chaol Arcach, 's e Inbhir Theòrsa am baile mòr as fhaide a tuath air tìr-mòr na h-Alba. Chaidh baile Inbhir Theòrsa a stèidheachadh bho chionn fhada le a thùsan a' dol air ais gu linn linn nan Lochlannach agus a' phrìomh shlighe a-steach do thìr-mòr na h-Alba.
S dòcha gum bi an ìomhaigh seo ri faotainn airson a ceannach. Airson tuilleadh fiosrachaidh mu cheannach is mu phrìsean cuir post-d gu:
Caithness Horizons

robotstxt: allowed

filter: keep


text:
Pròiseact nan Ealan gun mhaoineachadh
Tha am BBC air fios fhaighinn nach fhaigh Pròiseact nan Ealan maoineachadh anns na trì bliadhna ri thighinn bho Alba Chruthachail.
Tha seo a' fàgail na buidhne, a tha stèidhichte ann an Steòrnabhagh, ann an staing, oir bha an t-airgead a bha Alba Chruthachail a' toirt seachad deatamach dhaibh airson cumail a' dol.
Fhuair Pròiseact nan Ealan duais aig na Duaisean Gàidhlig o chionn ghoirid, airson na h-obrach a tha iad a' dèanamh.
Tha BPA nan Eilean Siar, Alasdair Allan, am beachd coinneachadh ri Alba Chruthachail a dh'aithghearr.
"Tha Pròiseact nan Ealan a' dèanamh fìor dheagh obair," thuirt e.
"Tha mi a' smaoineachadh gu bheil cothrom ann a-nis airson a bhith a' bruidhinn ri Alba Chruthachail, agus ris an Riaghaltas, dìreach a' mìneachadh dè seòrsa spèis a th' ann a-nis airson an obair a tha iad a' dèanamh.
"Tha mi an dòchas gum bi cothrom ann an t-seachdain seo tighinn airson coinneimh eadar mi fhèin agus Alba Chruthachail.
"Aig deireadh an là, chan e ministearan a tha a' dèanamh nan co-dhùnaidhean seo mu dheidhinn càite a bheil an t-airgead a' dol gu pròiseactan sònraichte.
"Ach tha mi an dòchas gum bi iad a' tuigsinn agus ag èisteachd ris an argamaid a th' ann gu bheil pàirt cudromach ann an saoghal na Gàidhlig aig Pròiseact nan Ealan," thuirt e.
Thuirt neach-labhairt do dh'Alba Chruthachail nach biodh e iomchaidh bruidhinn mu thagraichean fa leth ri duine ach a' bhuidheann a rinn an tagradh.
Thuirt iad gun do dh'iarr agus gun d'fhuair Pròiseict nan Ealan mìneachadh air a' cho-dhùnadh mu thaic-airgid agus gun robh an dà bhuidhinn air coinneachadh gus bruidhinn mu chothroman eile maoineachadh fhaighinn.
Dh'innis iad gun robh Pròiseict nan Ealan ron seo a' faighinn taic bhliadhnail, a' faighinn £225,000 an 2014.
Thuirt iad gu bheil taic-airgead do phròiseictean suas ri dà bhliadhna fhathast ri fhaighinn.


text:
Naidheachdan 11:00m
2 An Giblean 2012 Ùraichte aig Ùraichte aig
Cogadh nan Eileanan Fàclannach
Tha diofar sheirbheisean an-diugh a' comharrachadh gu bheil 30 bliadhna ann bho thòisch Cogadh nan Eileanan Fàclannach. Am measg rudan eile thèid coinneal a lasadh aig a' Ghàradh Chuimhne Nàiseanta ann an Staffordshire, agus loisgidh sin dhan 14mh là den Ògmhios, an là air an do ghèill feachdan Argentina.
Tubaist Phlèana
Thuirt oifigich san Ruis gun deach 32 duine a mharbhadh ann an tubaist phlèana ann an Siberia. Bha 43 air a' phlèana eadar criutha agus luchd-siubhail, agus thàinig 11 duine beò às an tubaist.
Giùlain Sgeine
Dh'fhaodadh binn cho fada ri ceithir bliadhna sa phrìosan a dhol air duine a thèid a ghlacadh a' giùlain sgeine ann am bailtean na h-Alba fo lagh ùr a thig gu bith an-diugh. Tha an lagh ùr a' tighinn an dèidh sgeama pìleat aig àm na Nollaige 's na Bliadha Ùire.
Siria
Tha riochdaire nan Dùthchannan Aonaichte agus na Lìge Arabaich, Kofi Annan, a' dol gu Comhairle Thèarainnteachd an UN an-diugh, le aithris air a' phlana a th' aige airson sìth ann an Siria. Bha coltas ann an t-seachdain seo chaidh gun gabhadh an Riaghaltas ann an Damascus ri plana Mhgr Annan, ach tha an t-sabaid air a bhith a' dol air adhart on uair sin.
Aodion Gas
Tha a' chompanaidh ola Total ag ullachadh airson sgioba eòlaiche a chur gu Clàr Eilginn anns a' Chuan a Tuath an ceann là no dhà. Tha còrr is seachdain ann bho thòisich gas ag aodion agus bho chaidh luchd-obrach gu lèir a thoirt air falbh. Thuirt Total gum bi sgioba Aimeireaganach a' tomhas dè an dòigh as fheàrr air stad a chur air a' ghas. Chan eil e follaiseach fhathast an ann air bàta no heileacoptair a thèid iad a-mach dhan chlàr.
Seirbheis an Smàlaidh
Leanaidh àrd-oifigearan à seirbheisean smàlaidh eile an Alba a' cumail comhairle agus taic ri ceannardan Sheirbheis Smàlaidh na Gàidhealtachd 's nan Eilean agus iad a' gluasad gu ruige aon sheirbheis smàlaidh do dh'Alba air fad an ceann bliadhna. Thàinig an co-dhùnadh an dèidh coinneimh dhìomhair Dihaoine far an robh Bòrd Smàlaidh na Gàidhealtachd 's nan Eilean a' deasbad aithisg bho Choimisean a' Chunntais a rinn càineadh air cion trèanaidh, uidheamachd agus laigse ann an stiùireadh na seirbheis.


text:
- TIOTAL
- Companaidh Iasgach Bhradain na Gàidhealtachd an Iar - cuidhteas reic, 1947
- EXTERNAL ID
- HCD_DAVIDBANKS_068
- DEIT
- 29 Iuchar 1947
- LINN
- 1940an
- NEACH-FIOSRACHAIDH
- Ionad Tasglainn an Eilein Sgitheanaich & Loch Aillse
- AITHNEACHADH MAOINE
- 1273
- KEYWORDS
- gnìomhachas an iasgaich
iasgach a' bhradain mara
bradan
gnìomhachas a' bhradain
iasgach a' bhric
breac
iasgach le lìon
Chaidh an cuidhteas seo a chur ri Companaidh Iasgach Bhradain na Gàidhealtachd an Iar, Port Rìgh, le Seumas Bennett, Reiceadair Èisg agus Chearcan ann am Pàislig. Tha mìneachadh sa chuidhteas air dà luchd bhradain. Tha fios ann cuideachd gun deach ochd bhogsaichean a thilleadh.
Gu neo-àbhaisteach, chan eil an cuidhteas a' sealltainn gin de na cosgaisean a bh' aig a' cheannaiche, leithid giùlan, teileagraman agus coimisean, 's mar sin shaoileadh gum biodh iad seo air an toirt a-steach sa phrìs a chaidh a phàigheadh air an iasg. Tha an stampa 'examined/ sgrùdte' a th' air a' chuidhteas air a dhèanamh leis an luchd-cunntais aig Companaidh Iasgach Bhradain na Gàidhealtachd an Iar rèn sgrùdadh bhliadhnail aca.
West Highland Salmon Fisheries Co Ltd (Companaidh Iasgach Bhradain na Gàidhealtachd an Iar Earr.)
Ann an 1944 cheannaich Seumas Banks & Mic, Peairt, màl iasgaich a' bhradain aig Oighreachd Chille Mhoire san Eilean Sgitheanach, bho A Powrie & Co, agus chuir e air bhonn a' West Highland Salmon Fisheries Co Ltd' (Companaidh Iasgach Bhradain na Gàidhealtachd an Iar Earr.) gus am màl obrachadh. Chùm an companaidh a' dol gu ruig 1962 nuair a chaidh a reic gu Coinneach MacMhathain, Port Rìgh.
Nuair a ghabh Banks & Mic thairis am màl bha stèiseanan iasgaich ann an Leathallt, Rigg (Boraraig), Stafainn, Port Rìgh, Camas Tianabhaig, Bail' Meadhanach agus Caisteal Bhròchaill (ann an Ratharsair). Ann an 1956 chaidh Bail' Meadhanach agus Camas Tianabhaig a chur còmhla mar stèisean a' Bhràighe, le triùir ag obair ann, ged a bhiodh ceathrar ag obair mar bu trice sna stèiseanan eile. Bhiodh an companaidh a' cumail mu 28 duine ann an obair gach bliadhna, agus an obair ga thairgse dhan aon fheadhainn gach bliadhna mus fheuchadh an companaidh ri daoine ùra fhastadh.
Bhiodh an seusan a' tòiseachadh fada sa Ghiblean/ tràth sa Chèitean agus a' dol gu deireadh an Lùnastail. Bhiodh grùnn fhireannaich cuideachd gam fastadh ann am mìosan a' gheamhraidh ach an toireadh iad deigh a nìos o dhama an t-Slugain gu bhith air a stòradh san taigh-deighe aig cidhe Phort Rìgh. Bhiodh gach ball den sgioba a' faighinn cùmhnant le fios air tuarastal, sgeama airgid a-bharrachd a bha san amharc agus uairean obrach agus chaidh oilisgin agus bòtannan rubair a thoirt dha.
Chaidh an t-iasg glacte a roinn ann am bradan, bànag agus breac, agus àireamh nam bànag a bu mhotha. Gach bliadhna ghlacadh iad mu 3000 iasg uile-gu-lèir fada sna 1940an agus tràth sna 1950an. Ann an 1957 chaidh an àireamh a bu mhotha a-riamh a ghlacadh - faisg air 10,000 iasg.
S dòcha gum bi an ìomhaigh seo ri faotainn airson a ceannach.
Airson tuilleadh fiosrachaidh mu cheannach is mu phrìsean cuir post-d gu:
Skye and Lochalsh Archives


text:
Fòirneart san dachaigh san Ruis
"An fhiach a bhith na do bhanrigh, nuair a dh'fhaodadh tu an uair sin fòirneart fhulang?"
Ri taobh na ceist sin tha dealbh dhen Rìgh Eanraig VIII.
Sin fear dha na postairean a tha crochte ann an oifis na buidhne "ANNA".
Chan ann ann am Breatainn a tha an oifis seo idir, far a bheil eòlas aig mòran mu eachdraidh pòsaidhean an Rìgh Tudor, ach ann am prìomh bhaile na Ruis, Mosgo.
Tha am postair seo, agus feadhainn eile aig ANNA, ag amas air aire a thoirt air rud a tha na thrioblaid mhòr san Ruis: fòirneart san dachaigh.
Loidhne-fòn
'S e "An Aghaidh Fòirneirt san Dachaigh" ainm slàn na buidhne a stèidhich Marina Pisklakova sna 90an an dèidh dhi agallamhan a dhèanamh le boireannaich air an deach ionnsaigh a thoirt am broinn na dachaigh.
Thuig i gun robh an duilgheadas cho mòr agus gun do chuir i loidhne-fòn chobhair air dòigh do bhoireannaich a bha a' fulang.
B' i a' chiad loidhne-fòn den t-seòrsa san Ruis.
'S i fhathast an aon loidhne-fòn nàiseanta san dùthaich.
"Nuair a chaidh mi an sàs ann an seo cha robh foir agam air cho dona 's a bha an suidheachadh air a bhith.
"Nuair a thòisich mi an loidhne-fòn, bhithinn air a' fòn son ceithir uairean de thìde san là.
"Agus airson ceithir uairean de thìde eile bhithinn a' coinneachadh bhoireannach agus a' bruidhinn riutha mu na ceumanan a dh'fhaodadh a bhith air an gabhail airson an cuideachaidh.
"Sa chiad bhliadhna choinnich mi ri mu 700 boireannach, fiogair gu math àrd son aona bhoireannach dèiligeadh ris, thuirt Ms Pisklakova.
Coire
Thathas a' dèanamh dheth gu bheil eadar 9,000 agus 14,000 boireannach a' bàsachadh san Ruis a h-uile bliadhna an dèidh dhaibh a bhith air an dochann san dachaigh.
Sin co-dhiù aona bhoireannach air a marbhadh gach uair de thìde.
Agus chan eil ann an sin ach tuairmse leis nach eil na h-ùghdarrasan san Ruis a' cumail fiogairean coileanta mu fhòirneart san dachaigh.
Tha beachd ann gum faodadh an àireamh a bhith nas àirde buileach.
Coltach ri dùthchanan eile tha deoch làidir ga choireachadh son tòrr dhe na cùisean de dh'fhòirneart san dachaigh.
Tha Masha Lipman bho Urras Carnegie Mhosgo cuideachd a' coireachadh an àite a bh' aig, agus a th' aig boireannaich fhathast, san teaghlach.
"Fhuair boireannaich sa Ruis co-ionnanachd a thaobh chòirichean ann an iomadh seagh nas tràithe na ann an dùthchanan an taobh shiar.
"Ach 's e an Riaghaltas a dh'òrdaich a' cho-ionnanachd seo.
"Bha e a' buntainn ri dleasdanas a' bhoireannaich mar neach-obrach, mar shaoranach.
"Cha robh gnothach aige idir ri beatha phrìobhaideach muinntir na duthcha," thuirt i.
Le sin, a rèir Ms Lipman, bha mòran bhoireannach a' faireachdainn nach robh roghainn aca ach gabhail ris na bha a' tachairt dhaibh am broinn na dachaigh.
Cha robh tòrr airson leigeil orra gun robh iad a' fulang.
Lagh
Tha Marina Pisklakova air mothachadh gu bheil boireannaich a-nis nas deònaiche bruidhinn mun chùis na chleachd.
Tha iad cuideachd nas deònaiche a dhol gu lagh.
Bidh fear-lagh Aleksey Parshin tric a' riochdachadh bhoireannach san t-suidheachadh seo.
"Tha na laghan a th' ann an-dràsta toinnte, duilich dèiligeadh riutha agus chan eil iad èifeachdach," thuirt Mgr Parshin.
'S e an duilgheadas as motha do leithid Mhgr Parshin, agus na boireannaich a tha e a' riochdachadh, nach eil fòirneart san dachaigh air a mhìneachadh san lagh, aig an ìre seo co-dhiù.
Tha Mgr Parshin agus ANNA an-dràsta a' dealbhachadh dreach ùir de lagh a tha iad an dòchas a gheibh taic phàrlamaideach.
Seo lagh air a bheil cruaidh fheum, a rèir Mhgr Pharshin.
Mar a tha cùisean an-dràsta, mur a h-eil e air a mheas gun deach an neach a chaidh a dhochann a leòn dona gu leòr, cha thog an stàit casaidean an aghaidh an neach a bha, a rèir choltais air cùl na h-ionnsaigh.
Tha e an urra ris an tè, neo duine, a chaidh a dhochann cùis phrìobhaideach a thogail, uallach an neach-casaid a ghabhail, agus pàigheadh air a shon iad fhèin.
Gheibh an neach-dìon neach-lagha an asgaidh.
Ath-thagradh
Tha "Kristina" sàraichte leis an lagh.
Chaidh binn a thoirt dhan duine aig an robh i pòsta dà thuras roimhe airson a bhith ga dochann.
Tha i an-dràsta a' feuchainn ri cùis lagha a thogail na aghaidh 's i a' cur às a leth gun robh e a' maoigheadh a marbhadh.
Tha i a' feitheamh ri breith ath-thagraidh, faic an tèid cùis a thogail na aghaidh.
"Chan eil duine gar dìon.
"'S dòcha gu bheil iad airson ar dìon, ach leis an lagh mar a tha e an-dràsta tha sin do-dhèanta.
"Tha e cinnteach gu bheil e saor bho pheanas.
"Bidh e fhathast ag ràdh, 'ma gheibh mi lorg ort, neo ma chì mi thu am badeigin, marbhaidh mi thu'," thuirt "Kristina".
Gainnead sheirbheisean
Tha "Kristina" agus a dithis chloinne an-dràsta ann an ionad-fasgaidh ann am Mosgo.
Tha i fòrtannach àite fhaighinn ann.
'S e an aon ionad-fasgaidh ann am Mosgo.
Tha 35 leabaidh ann am baile anns a bheil còrr is 11 millean duine.
Chan eil ach mu 23 ionadan-fasgaidh san Ruis uile gu lèir, dùthaich anns a bheil mu 142 millean duine a' fuireach.
'S e prìomh amas nan ùghdarrasan ann an seo an teaghlach a chumail còmhla ma ghabhas sin a dhèanamh.
"Chan eil sinn airson gun tèid mì-fheum a dhèanamh dhen ghoireas againn," thuirt Lyudmila Guseva bho Ùghdarras Baile Mhosgo.
"Chan eil sinn ag iarraidh gum bi boireannaich le duilgheadasan a ghabhas fuasgladh ann an dòighean eile a bhith a' fuireach san ionad.
"Tha sinn an aghaidh daoine a bhith a' gabhail brath, mar gum biodh," thuirt i.
Do dhaoine leithid Marina Pisklakova ge-tà, chan eil faisg air ionadan gu leòr ann.
Chithear aithris shlàn air a' chuspair seo air Eòrpa aig BBC ALBA air an 7mh dhen Mhàrt aig 20:30, an 9mh dhen Mhàrt aig 19:25 agus a-rithist air BBC2 an 10mh dhen Mhàrt aig 18:30.


text:
** A 'toirt seachad do Bhileagan Microsoft (SATV) airson a bhith a' Co-òrdanachadh agus ag obrachadh Cloud Cloud le cùrsa agus teisteanas Microsoft Azure Stack **
Sealladh farsaing
Luchd-amhairc & Ro-ghoireasan
Geàrr-chunntas a 'Chùrsa
Clàr & Cìsean
Barrantachaidh
Configuring and Operating a Hybrid Cloud with Microsoft Azure Stack Training
Bheir an cùrsa seo dhut an t-eòlas a dh 'fheumar gus Microsoft Azure Stack a chleachdadh agus a chumadh. Bruidhnidh tu mu na h-eadar-dhealachaidhean eadar Microsoft Azure Stack, Microsoft Azure, agus Windows Azure Pack. An uairsin nì thu ath-bhreithneachadh air lìonradh bathar-bog a chaidh a mhìneachadh agus a bhith a 'rèiteachadh solaraichean ghoireasan taobh a-staigh Microsoft Azure Stack a thuilleadh air a bhith a' stèidheachadh sàr chleachdaidhean airson sgrùdadh agus fuasgladh dhuilgheadasan.
amasan
- Thoir cunntas air na pàirtean agus ailtireachd Microsoft Azure Stack
- Cleachd Microsoft Azure Stack
- Tuig na feartan Windows Server 2016 a chaidh a chleachdadh ann am Microsoft Azure Stack
- Tuig ciamar DevOps cleachd Microsoft Azure Stack
- Goireasan a thairgsinn ann am Microsoft Azure Stack
- Stiùirich IaaS ann an Microsoft Azure Stack
- Stiùirich PaaS ann an Microsoft Azure Stack
- Stiùirich ùrachaidhean ann an Microsoft Azure Stack
- Dèan sgrùdadh agus fuasgladh dhuilgheadasan ann an Microsoft Azure Stack
- Tuig mar a tha ceadachd agus bileadh ag obair ann am Microsoft Azure Stack
an dùil luchd-èisteachd
Tha an cùrsa seo airson luchd-rianachd seirbheis, DevOps, agus ailtirean sgòthan aig a bheil ùidh ann a bhith a 'cleachdadh Microsoft Azure Stack gus seirbheisean neòil a sholarachadh don luchd-cleachdaidh deireannach no do luchd-ceannach bhon taobh a-staigh datacenter.
Prerequisites
Mus tòisich thu air a 'chùrsa seo, feumaidh oileanaich a bhith:
- Eòlas obrach air Windows Server 2016
- Eòlas obrach air frithealaiche SQL 2014
- Eòlas obrach air Microsoft Azure
Leudachadh a 'Chùrsa Fad: Làithean 5
Sealladh farsaing air Azure Stack
- Dè a th 'ann an Azure Stack?
- A 'dèanamh coimeas eadar Azure Stack le Microsoft Azure
- A 'dèanamh coimeas eadar Azure Stack gu Paca Windows Azure
Com-pàirtean bunaiteach de Microsoft Azure Stack
- Windows Server 2016 agus an t-Ionad Siostam 2016
- Dearbh-aithne agus Dearbhadh
A 'cleachdadh Microsoft Azure Stack
- Ailtireachd Microsoft Azure Stack
- Ro-ghoireasan riatanach Azure Stack
- A 'stàladh Sture Azure
A 'tabhann ghoireasan Microsoft Azure Stack
- Ag obair le planaichean agus tairgsean
- Microsoft Azure Stack Marketplace
- A 'comasachadh Ioma-ghabhaltas ann an Azure Stack
- Amalachadh Sture Azure le Pasgan Windows Azure
Microsoft Azure Stack agus DevOps
- Teicneòlasan air an cleachdadh ann an Microsoft Azure Stack airson DevOps
- Teamplaidean Manaidsear Ghoireasan Azure
- Solaraichean Stòrais Treas Pàrtaidh
Bun-structair mar Sheirbheis agus Microsoft Azure Stack
- Leasachaidhean Lìonra air a mhìneachadh le bathar-bog le Microsoft Azure Stack agus Windows Server 2016
- Stòras Azure Stack
- Mìnean Virtual ann an Microsoft Azure Stack
Platform mar sheirbheis agus Microsoft Azure Stack
- A 'tuigsinn an àrd-chabhsair mar sheirbheis
- Freiceadan SQL agus Luchd-solair Freiceadan MySQL ann an Microsoft Azure Stack
- Solaraiche Stòrais Seirbheis an App
- Prìomh dhuilleag azure
- Gnìomhan Azure
Sgrùdadh ann an Microsoft Azure Stack
- Aonad Ath-nuadhachail Arainn
- Sgrùdadh Planaidh Riaghlaidh Azure Stack
- A 'pacadh na bun-structair azure
- A 'cumail sùil air uallaichean obrach aoigheachd ann am Microsoft Azure Stack
- Ceanglaichean taic
- A 'dìon inneal-obrach Sture Azure agus Luchd-gabhail
Ceadachas Microsoft Azure Stack agus Luchd-gabhail Builidh
- Mar a nì thu cead agus pàigheadh airson Azure Stack
- API Cleachdadh Co-aonta Azure
- Cosgaisean Gnothachais agus Modalan le Azure Stack
Sgrìobh thugainn aig info@itstechschool.com & cuir fios thugainn aig + 91-9870480053 airson prìs a 'chùrsa agus cosgaisean teisteanais, clàr-ama & suidheachadh
Airson barrachd fiosrachaidh gu caorach Cuir fios thugainn.


text:
Cùmhnant mòr do chompanaidhean beaga grùdaidh
Fhuair trì companaidhean beaga grùdaidh air Ghàidhealtachd cùmhnantan leis a' chompanaidh mhòir bhùithtean Asda.
Tha Taigh-grùdaidh an Eilein Sgitheanaich, WooHa a tha stèidhichte ann an Inbhir Narann, agus Taigh-grùdaidh Loch Nis am measg 13 companaidhean a chur an ainmean ri cùmhnant le Asda luach còrr air £850,000.
Tha Asda mothachail gu bheil fèill mhòr air leann bho chompanaidhean neo-eisimeileach an-diugh.
Bidh an t-aonta a' ciallachadh gum bi 25 seòrsaichean leanna ùra aca.
Tha na companaidhean a leanas mar phàirt dhen aonta:
- Deeside Brewery (Beannchar)
- Eden Mill Brewery (Cille Rìmhinn)
- Jaw Brew (Glaschu)
- Knops Beer Company (Lodainn an Ear)
- Lerwick Brewery
- Stewart Brewing (Dùn Èideann)
- Loch Lomond Brewing (Am Magh Leamhna)
- WooHa Brewing Company (Inbhir Narann)
- WEST Brewing (Glaschu)
- Isle of Skye Brewing Co. Ltd.
- Loch Ness Brewery
- The Kelburn Brewing Company (Ceann a' Bharra)


text:
- TIOTAL
- Seoras Corbett
- EXTERNAL ID
- PC_WMORRISON_047
- ÀITE
- Ceann Loch Biorbhaigh
- SGÌRE
- Eadar Dhà Chaolas agus Diùranais
- SIORRACHD/PARRAIST
- CATAIBH: Eadar Dhà Chaolas
- LINN
- 1930an
- NEACH-FIOSRACHAIDH
- Willie Morrison
- AITHNEACHADH MAOINE
- 30534
- KEYWORDS
- daoine
croitearan
beatha bho latha gu latha
Tha an dealbh seo a' sealltainn Seòras Corbett a bha na chroitear à Ceann Loch Biorbhaidh agus chaidh a thogail anns na 1930an.
Tha Ceann Loch Biorbhaidh, a tha air cost an iar Cataibh, air fàs gu bhith na fhear de na prìomh phuirt iasgaich ann an Alba. Bidh mòran bhàtaichean a tha steidhichte air a' chost an ear a' cur an èisg aca air tìr aig Ceann Loch Biorbhaidh far an tèid a chur air làraidhean-fionnaraichte agus a chur dhan Roinn Eòrpa. 'S e aon de na h-eaglaisean pàrlamaideach aig Tòmas Telford a tha san togalach phoblach as sine ann an Ceann Loch Biorbhaidh a chaidh a thogail ann an 1829


text:
Naidheachdan 11:00m
30 An t-Sultain 2013 Ùraichte aig Ùraichte aig
Sochairean
Thuirt an Seansalair, Seòras Osborne, gun cuir an Riaghaltas ann an Westminster cùmhnantan ùra an sàs air sochairean do dhaoine a th' air a bhith gun chosnadh airson ùine. Tha an sgeama, a tha Mgr Osborne a' foillseachadh aig co-labhairt nan Tòraidhean ann am Manchester, a' ciallachadh mur a dèan feadhainn a th' air a bhith còrr is dà bhliadhna air prògram-obrach an Riaghaltais trèanadh no obair anns a' choimhearsnachd, gun caill iad na sochairean. Bheir na riaghailtean sin buaidh air 200,000 duine nuair a thòisicheas iad anns a' Ghiblean an ath-bhliadhna.
Bheir Ceannard nan Tòraidhean ann an Alba, Ruth Davidson, òraid do mheur Albannach a' Phàrtaidh ann am Manchester an-diugh, ag ràdh gum feum leasachadh a thoirt air ìre foghlaim anns na sgoiltean.
Baghdad
Chaidh còrr is 40 duine a mharbhadh agus còrr is 120 a leòn ann an sreath de dh'ionnsaighean boma ann am Baghdad. Tha aithrisean ann gun deach dusan boma a spreadh, ann an càraichean ann an sgìrean Shi'ia, aig an àm as trainge den mhadainn.
Nigeria
Thuirt oifigeach ann an Nigeria nach robh tèarainnteachd de sheòrsa sam bith aig colaiste àiteachais far an deach 50 oileanach a mharbhadh ann an ionnsaigh cheannairc air an deireadh-sheachdain. Tha a' bhuidheann Ioslamach Boko Haram, air na h-uidhir de dh'ionnsaighean a thoirt air an sgìre sin de cheann a tuath Nigeria, anns na beagan mhìosan mu dheireadh.
Loidhne-rèile a' Chosta an Ear
Nì Eurostar, a' chompanaidh a tha a' ruith Tunail a' Chaolais Shasannaich, tagradh airson a bhith a' ruith loidhne-rèile a' chosta an ear. Tha Eurostar ag ullachadh tairgse còmhla ris a' chompanaidh Fhraingich, Keolis, le dùil ri fios san Damhair an ath-bhliadhna cò aig am bi an cùmhnant ùr airson na loidhne, a' tòiseachadh sa Ghearran ann an 2015.
Comhairle Earra-Ghàidheal is Bhòid
Thuirt an Comhairliche SNP, Ruairidh MacCumhais, a bha na cheannard air Comhairle Earra-Ghàidheal is Bhòid, gu bheil e gu math diombach leis cho beag taic 's a fhuair e bhon SNP gu nàiseanta, agus gu bheil buill eile cuideachd a' beachdachadh air an SNP fhàgail. An dèidh fad mhìosan de strì, ghabh co-bhanntachd de bhuill neo-eisimeileach, Tòraidheach agus Lib-Deamach, smachd air Comhairle Earra-Ghàidheal is Bhòid an t-seachdain seo chaidh, agus chuir iad às a' bhuidheann-riaghlaidh SNP, agus an Comh. MacCumhais a bha na cheannard orra.
Geamaichean a' Cho-Fhlaitheis
Thèid innse do dhaoine feasagar an-diugh an d'fhuair iad na ticeadan a bha iad ag iarraidh airson Gheamaichean a' Cho-Fhlaitheis ann an Glaschu an ath-bhliadhna. Chaidh 2.5m iarrtas a dhèanamh airson dìreach mu mhillean ticead. Thuirt fear-labhairt nan geamaichean gum bi cothrom aig daoine nach d'fhuair ticead an turas seo, feuchainn a-rithist an ceann dhà no trì sheachdainnean.


text:
- TIOTAL
- Mapa de Hiort
- EXTERNAL ID
- QZP40_941_17
- ÀITE
- Hiort
- SIORRACHD/PARRAIST
- INBHIR NIS: Na Hearadh
- DEIT
- 1764
- LINN
- 1760an
- NEACH-FIOSRACHAIDH
- Leabharlainn na Gàidhealtachd
- AITHNEACHADH MAOINE
- 31369
- KEYWORDS
- mapaichean
eileanan
eòin
eòin mhara
tìrean-imrich
armailteach
Ministreachd an Dìon
zoomable
deilbh leudachail
'S e buidheann beag de dh'eileann mu 41 mìle an iar air Beinn a' Bhaoghla anns na h-Eileanan Siar a th' ann an Hiort. 'S e Hiort (am prìomh eilean), Dùn, Sòdhaigh is Boraraigh na h-eileanan sa bhuidheann.
Tha daoine air a bhith a' fuireach fad 2,000 bliadhna, ach chaidh na h-eileanaich mu dheireadh a thoirt on eilean ann an 1930, an dèidh dhaibh fhèin sin iarraidh. Bha ìsleachadh ann am fèin-fhoghainteachd an eilein air tòiseachadh tràth san 19mh linn. Anns a' Chogadh Mhòr bha post is biadh air a thoirt dhan eilean gu cunbhalach don chuideachd-airm nèibhi a bh' air a chumail air Hiort, ach chaill na h-eileanaich am misneachd nuair a stad seo an dèidh a' chogaidh.
Ann an 1957, dh'fhàg 5mh Marcais Bhòid Hiort aig Urras Nàiseanta na h-Alba. 'S ann an urra ri Urras Nàdarra na h-Alba a tha iad an-diugh. Tha stèisean reudair Ministreachd an Dìon air an eilean gus sùil a chumail air raon urchair Beinn a' Bhaoghla. Chan eil duine a' fuireach air na h-eileanan an-diugh ach luchd-armailteach, neach-glèidhidh is luchd-saidheans. Tha Hiort na dhachaigh don àireamh shùlairean as motha san t-saoghal, an àireamh fhulmairean as motha ann am Breatainn is dàrna leth nam buthaidean ann am Breatainn.
Tha am map seo a' sealltainn a' phrìomh eilein is nan àitean-fuirich air mu 1764. Tha e o 'The History of St Kilda' leis an Urr Coinneach MacAmhlaigh (1764)


text:
Tiotal a’ Chlàir – Bainnsean ann am Miughalaigh. Gheibheadh a h-uile duine ann am Miughalaigh cuireadh gu banais. Bhiodh fìon, uisge-beatha agus biadh gu leòr ann. Bhiodh an rèiteach agus a’ bhanais ann an dachaigh na tè a bha a’ pòsadh. Dh’fheumadh iad a dhol a Bhàgh a’ Chaisteil airson a’ phòsaidh fhèin, oir cha robh… Read More Bainnsean ann am Miughalaigh
Seo agaibh sgeulachd fìor èibhinn air a h-aithris gu deas le tè òg ’na blas sònraichte Leòdhasach. Thug e gàire nach beag ormsa. P.S Tha rud no dhà ann nach do thog mi ceart (air dhath buidhe), agus mar sin, ma thogas sibhse iad, bhithinn fada nur comain nan cuireadh sibh fios thugam gus na beàrnan beag… Read More Buaireadh mòr nam busaichean – tar-sgrìobhadh
Fìrinn no breug? Bha Uilleam mòr ’na ghàidsear fad a bheatha. 2 . Dh’innis a bhean an stòiridh don fhiosraiche. (fiosraiche = contributor, story-teller) Bha Uilleam a’ fuireach faisg air an Uaghaidh. Chuala e gun robh daoine a’ dèanamh uisge-beatha anns a’ Chamas Mhòr. Bha aig Uilleam ri dhol tarsaing am monadh agus coinneachadh ri… Read More CEISTEAN AGUS OBAIR
Fiosraiche: Dòmhnall Friseal Bliadhna breith – 1908 Bliadhna bàis – 1972 Siorrachd – Ros is Cromba Paraiste – Geàrrloch Baile/Àite – Geàrrloch Fiosrachadh beatha – 1908-1972 Rugadh agus thogadh e ann an Geàrrloch. B’ e bùidsear agus croitear a bh’ ann. Fad a’ Chlàir (h:m:s) – 00:07:14 Àm Clàraidh – 1971 Cànan – Gàidhlig Seòrsa… Read More Na gàidsearan a ghabh eagal ro ghearran (Tobar an Dualchais)
ANNLAN: Bainne A’ dèanamh ìm O chionn fada, bha a h-uile duine a’ dèanadh ìm ’s càise agus bha an t-ìm ga dhèanadh anns a’ chrannachan. ’S ann aig mo sheanmhair ann am Muile a bha an crannachan a tha seo, agus tha cuimhn’ agam mo mhàthair a bhith ga iùsaigeadh nuair a bha… Read More Annlan – A’ dèanamh ìm
Na h-Eileanan an Iar Suidheachadh nan Eilean (00:06) Tha na h-Eileanan an Iar suidhichte air taobh siar ceann a tuath na h-Alba. Tha iad air an dèanamh suas air diofar eileanan – na prìomh dhiubh sin: Leòdhas, Na Hearadh, Uibhist a Tuath, Beinn na Fadhla, Uibhist a Deas agus Barraigh. Sluagh (00:24) Tha… Read More Na h-Eileanan an Iar : tar-sgrìobhadh / transcription


text:
Reachdair
Chaidh Anton Edwards a thaghadh mar an còigeamh reachdair againn sa Chèitean 2014.
Eu-coltach ris a’ mhòr-chuid de dh’oilthighean traidiseanta, is e an reachdair cathraiche an stèidheachd agus ball de chùirt an oilthigh.
Tha an reachdair air a thaghadh leis an stèidheachd à ainmeachaidhean air an cur a-steach le luchd-obrach com-pàirteachas an oilthigh, ar n-oileanaich, buill den stèidheachd, alumni agus riaghladairean com-pàirteachas an oilthigh. Faodar duine sam bith ainmeachadh airson dreuchd an Reachdair. Chan eil e mar riatanas gum bu chòir dhaibh a bhith às na buidhnean ainmichte gu h-àrd.
Bha Anton na eòlaiche-fiosaig mara fad a’ mhòr-chuid de a bheatha, a’ cur eòlas-mara ri cùisean a thaobh cuairteachadh mara, truailleadh mara, dìon, cultar-mara agus stiùireadh agus riaghladh mara. Bha obraichean aige mar òraidiche, neach-saidheans agus manaidsear aig Comann Saidheans Mara na h-Alba UHI agus Buidheann Dìon Àrainneachd na h-Alba, agus tha e a-nis ag obair mar cho-chomhairliche mara neo-eisimeileach. Tha e na chaidreamhach de dh’Institiud an Fhiosaigs, na bhall de Cholaiste Acadaimigeach Comhairle Rannsachaidh na h-Àrainneachd Nàdarra, rùnaire air a’ chomhairle coimhearsnachd aige, deasaiche air an iris aig an Scottish Rock Garden Club, comhairliche saidheansail do dh’Fhoram Rannsachaidh Cultar-mara na h-Alba, na bhall de dh’Fhoram Inbhir Tatha agus na àrd-ollamh urramach de dh’Oilthigh Chill Rìbhinn.


text:
- TIOTAL
- HR 56 'Clan Mackenzie' a' feitheamh gus Inbhir Nis fhàgail air trèana a' dol gu deas, An t-Iuchar 1922
- EXTERNAL ID
- PC_HRS_TRAINS_001_124
- ÀITE
- Inbhir Nis
- SIORRACHD/PARRAIST
- INBHIR NIS: Inbhir Nis 's Am Bànath
- DEIT
- 22 Iuchar 1922
- LINN
- 1920an
- NEACH-FIOSRACHAIDH
- Comunn Rèile na Gàidhealtachd
- AITHNEACHADH MAOINE
- 28167
- KEYWORDS
- locomotaibhean
trèanaichean
HR 56 'Clan Mackenzie' a' feitheamh gus Inbhir Nis fhàgail air trèana a' dol gu deas san Iuchar 1932.
B' e ball den chlas 'Clan' de locomotaibhean luchd-siubhail 4-6-0 aig Rèile na Gàidhealtachd a bh' ann an HR 56. Chaidh a dealbhachadh le Crìsdean Cuimein agus chaidh a togail le Hawthorn Leslie & Co sa Chaisteal Nuadh ann an 1921. An dèidh a' bhuidhneachaidh b' e LMS 14768 a bh' oirre agus lean i ann an seirbheis gus an deach a toirt a-mach à seirbheis sa Mhàrt 1945.


text:
Companaidh dealain Eileanach ga moladh
Thèid moladh do Chomataidh an Leasachaidh Sheasmhaich aig Comhairle nan Eilean Siar Diciadain gum bu chòir dhaibh fhèin companaidh a stèidheachadh a reiceadh dealan ath-nuadhachail anns na h-eileanan.
Tha aithisg a rinn a' bhuidheann rannsachaidh Greenspace Live ag ràdh gun dèanadh seo feum dhan eaconamaidh, agus gun cruthaicheadh e na ficheadan de chosnaidhean.
Tha an t-eòlaiche chumhachd Murchadh Moireach ag ràdh gum bu chòir seo a dhèanamh sa bhad.
"Tha e inntinneach dha-rìribh faicinn gu bheil seo a-nis a' tighinn an-àirde aig a' Chomhairle, 's gu bheil iad a' coimhead ri companaidh a chur air chois a bhios ag obair le dealan às na h-eileanan," thuirt e.
Fèin-fhiughantachd
"Tha mi a' smaoineachadh gur e rud air leth feumail a bhios ann, agus gum bu chòir dha a dhol air adhart cho luath 's is urrainn.
"Chì sinn mar thà gu bheil daoine a' roghnachadh a dhol gu daoine a tha a' cruthachadh dealain fo chumhachd ath-nuadhachail.
"Tha mi a' smaoineachdainn gum biodh e cuideachd a' tachairt anns na h-eileanan, gum biodh daoine a tha a' cruthachadh, mar dhaoine aig a bheil crainn aig an dachaigh, no coimhearsnachdan, gum biodh iad a' coimhead ri dhol gu ionad-dealain anns na h-eileanan fhèin.
"Tha sinn a' faicinn gu bheil Scottish and Southern a' cur cosgais a bharrachd air gnothachasan agus air eaglaisean 's àiteachan eile, air sgàth gu bheil daoine a' cruthachadh dealain ann an seo.
"Tha mise a' smaoineachdainn gur e bochdainn a tha sin.
"Nam biodh companaidh ann ag obair leis an dealan mar a thathas am beachd, tha mi a' smaoineachadh gum biodh daoine deònach a dhol thuca.
"Anns a' chiad àite, 's e brosnachadh eaconamach a bhiodh ann, anns an t-seadh agus nam b' e agus gun robh cumhachd a bharrachd anns na h-eileanan na bhathas a' feumachdainn - sin a' chiad rud a bu chòir dhaibh a bhith a' coimhead ris, fèin-fhiughantachd - bhiodh e an uair sin comasach a bhith a' tarraing obair a-steach dhan eilean, agus a' toirt cothroman dha daoine dealan a chleachdadh na bu saoire, agus a-rèiste a' cruthachadh comas obraichean.
"A bharrachd air sin, bhiodh e comasach a bhith a' cleachdadh dealain ann an dachannan, gu h-àraid nam biodh an cumhachd gu lèir air a dhèanamh gu h-ath-nuadhachail.
"Cha bu chòir idir a bhith a' feitheamh air cinnt air Càbal a' Chuain Sgìth airson seo, oir cuin a thig sin?," thuirt e.


text:
Ionnsaigh an Inbhir Nis
Tha na Poilis a' sireadh fiosrachaidh an dèidh mar a chaidh ionnsaigh a thoirt air boireannach an Inbhir Nis Oidhche Shathairne.
Thachair an ionnsaigh mu 11:45f air Rathad an Talchain (Haugh Road).
Thuirt na Poilis gu bheil iad airson lorg fhaighinn air fireannach a chaidh fhaicinn sa sgìre, aig Eaglais Bruaich Nis am measg àiteachan eile, bho 7:30f.
Thathas ag iarraidh air duine sam bith aig a bheil fiosrachadh mun fhireannach no an ionnsaigh fios a chur gu Poilis na h-Alba.


text:
- TIOTAL
- Caisteal Dhùn Creige agus luchd-obrach altramach
- EXTERNAL ID
- HCD00284
- ÀITE
- Am Ploc
- SGÌRE
- Taobh an Iar Dheas Rois
- SIORRACHD/PARRAIST
- ROS: Loch Aillse
- LINN
- 1940an
- CRUTHADAIR
- Duncan Macpherson
- NEACH-FIOSRACHAIDH
- Ionad Tasglainn an Eilein Sgitheanaich & Loch Aillse
- AITHNEACHADH MAOINE
- 12011
- KEYWORDS
- Caisteal Dhùn Creige
banaltram
seòladairean
oifigearan Nèibhi
Fhad 's a bha an Cogadh a' dol, bha Caisteal Dhùn na Creige, taigh mòr baranach an ear air A' Phloc, air a chleachdadh mar Ospadal a' Chabhlaich Rìoghail. Tha an dealbh seo a' sealltainn cuid den luchd-obrach air an lios air beulaibh an togalaich. 'S e Alasdair Ros a dhealbhaich an togalach, a chaidh a thogail do Shir Alasdair MacMhathain ann an 1866. Bha e air Oighreachd Loch Aillse a cheannach ann an 1851. 'S ann aig Sir Daniel is Baintighearna Hamilton a bha Dùn na Creige nuair a chaidh òrdugh-solair a chur air ann an 1939. An dèidh do Shir Daniel Hamilton bàsachadh, thug Baintighearna Hamilton an caisteal is na bh'ann don ùghdarras foghlaim, a chum a chleachdadh mar cholaiste airson eòlas-dachaigh. Bha a' cholaiste a' dol gu 1989, is bha i falamh beagan bhliadhnaichean mus deach a reic
Faodar an dealbh seo a cheannach.
Airson tuilleadh fiosrachaidh mu cheannach is prìsean, cuir post-d gu: Skye and Lochalsh Archives
Faodar an dealbh seo a cheannach.
Airson tuilleadh fiosrachaidh mu cheannach is prìsean, cuir post-d gu: Skye and Lochalsh Archives


text:
- TIOTAL
- Clàr fiosrachaidh ann am Ploc a' Chaoil, 1976
- EXTERNAL ID
- HC_PLANNING_04_008_0825
- ÀITE
- Caol Loch Aillse
- SGÌRE
- Taobh an Iar Dheas Rois
- SIORRACHD/PARRAIST
- ROS: Loch Aillse
- DEIT
- 1 Ògmhios 1976
- LINN
- 1970an
- CRUTHADAIR
- T. Kenneth MacKenzie
- NEACH-FIOSRACHAIDH
- Roinn Dealbhaidh Chomhairle na Gàidhealtachd
- AITHNEACHADH MAOINE
- 14816
- KEYWORDS
- àiteachan-seallaidh, clàran
fiosrachadh luchd-turais
'S e leth-eilean le cumadh neo-riaghailteach, mu 2.5 km², a tha a' coimhead thar a' chaolais gu Caol Àcain san Eilean Sgitheanach a th' ann am Ploc a' Chaoil. 'S e ainm Gàidhlig a th' ann a' ciallachadh meall.
Tha an t-àite-seallaidh fhathast na ghoireas do bhaile A' Chaoil air sgàth coibhneas Sir Daniel Hamaltan, fear de dh'uachdarain Oighreachd Loch Aillse, a thug am fearann airson a bhith air a chleachdadh leis a' phoball. Tha an sealladh farsaing bhon Phloc, le drochaid an Eilean Sgitheanaich fodha, a' toirt a-steach sreath bheanntan A' Chuilthinn san Eilean Sitheanach. Tha na beanntan a tha rim faicinn air an ainmeachadh air a' chlàr, bho Ghlamaig air an làimh dheis gu Beinn Dearg Bearg air an làimh chlì,


text:
'Se pàipear-naidheachd là an-diugh
A dh'inns dhomh mu do chuairt
Air cuan deireannach a' ghràidh
'Fagail na Caraidh moch Di-Màirt
Air an t-slighe tha nas àirde
Na drochaid òb Cheann a' Bhàigh
'S tu chuireadh fonn ri gach smuain
Earrann ri gach cuan
Briathran ri gach cuairt
Am bàrd, am maraiche còir
Seòladh gu do ghlòir
Air a' gheòla oirdhearc le do sheòrs'
Seasaidh gach eithear taobh ri taobh
Aig acarsaid a tuath
Thig mucan mara tron an t-sàile
'S ged thig soillse 's gràs dhuinn fhathast
Dh'fhalbh là a' bhàird
Gun nì air talamh ghabhas d-àite
Tha grian eile ag èirigh
Air baile truagh fuar
Tha sinn a' caoidh ginealach nan naoimh
'S a' ghrian a dh'fhalbh leibh
Gu bith ùr
Am bàrd, am bàrd deireannach
Am bàrd, am bàrd deireannach
English Translation @ The Band From Rockall


text:
Deachdaire
Tha deachdaire na àrd-uachdaran, neo riaghaladair rioghachd/stàit (mar a chì e fhèin iomchaidh), neo riaghladh aon neach ceannsalach, gun a bhidh an comhairle neach air bith.
Thòisich teirm an dictator (dictator rei gerendae causa) leis na Ròmanaich, far an robh iad ga chleachdadh mar tiotal air riaghladair sa chogadh. 'S e Iulius Ceusair a ghoid cumhachd bhon t-seanadh na Ròimhe, agus a dh'atharraich an ciall gus an ciall againne sa latha an diugh.
Deachdairean ainmeilDeasaich
- Fulgencio Batista Zaldívar ann an Cùba
- Francisco Franco anns an Spàinn
- Muammar al-Gaddafi ann an Libia
- Adolf Hitler anns a' Ghearmailt
- Mussolini anns an Eadailt
- Pol Pot ann an Cambuidea
- Stalin anns An t-Aonadh Sobhiatach
- Alfredo Stroessner ann am Paraguaidh
- Mao Tse-Tung ann an Sluagh-phoblachd na Sìne


text:
Iarrtas dàrna referendum a sheachnadh
Cha bu chòir do Nicola Sturgeon a bhith ag amas air referendum eile air neo-eisimeileachd a chumail san aithghearrachd, a rèir Rùnaire na h-Alba, Alasdair MacIlleMhìcheil.
Bha Mgr MacilleMhìcheil a' bruidhinn ri co-labhairt Foghair nan Libearalach Dheamocratach ann an Glaschu.
Dh'iarr e air Ms Sturgeon - an aon tagraiche aig an ìre seo airson dreuchd Prìomh Mhinisteir na h-Alba, nuair a leigeas Ailig Salmond dheth a dhreuchd san t-Samhain - gun a bhith ag obair a dh'ionnsaigh referendum eile.
Thuirt labhraiche do Mhs Sturgeon gur ann air beachd an t-sluaigh a dheadh bun-stèidh airson referendum eile a thogail.
'Fàinne na neo-eisimeileachd'
Thuirt Mgr MacIlleMhìcheil gun robh uallach air ceannas an SNP a-niste, agus Ms Sturgeon gu h-àraid, muinntir na h-Alba a thoirt air ais ri chèile.
"Faodaidh sinn uile brataichean a thogail, fianais a thogail agus caismeachd ma thogras sinn," tuirt Mgr MacIlleMhìcheil.
"Ach nach biodh e na b' fheàrr sin a chur an dàrna taobh, gabhail ri toil mhuinntir na h-Alba, agus tarraing air an aon ràmh?
"'S e deuchainn mhòr a th' ann an seo do cheannas an SNP - do Nicola Stugeron. 'S e briseadh-dùil a th' ann gun do dhiùlt i gealltainn nach bi iomairt ann airson referendum eile a chumail taobh a-staigh trì bliadhna.
"Tha ùine ann fhathast dhi a bhith a' soilleireachadh nach bi i a' putadh airson dad den leithid. Tha mi an dòchas gun gabh i ris a' chothrom sin."
Thuirt labhraiche do Mhs Sturgeon: "Rinn an Leas-Phrìomh Mhinistear gu math soilleir gu bheil i a' gabhail ri buile bhòt an referendum, agus gun obraich an SNP gu dlùth còmhla ri obair Choimisein Mhic a' Ghobhainn.
'Beachd a' phobaill'
"Thuirt Ms Sturgeon cuideachd gu bheil i fhathast den bheachd gum bu chòir, agus gum bi Alba na dùthaich neo-eisimeilich, ach gur e suidheachadh na dùthcha, agus beachd a' phobaill a dhearbhas co-dhiù bhios referendum eile ann."
'S e Coimisean Mhic a' Ghobhainn a' bhuidheann a chaidh a chur air bhonn airson pròiseas an fhèin-riaghlaidh a ghluasad air adhart, agus cumhachdan a bharrachd air an gealltainn do Phàrlamaid na h-Alba le pàrtaidhean a bha a' taobhadh ris an Aonadh ann an iomairt an referendum.
Thug ceannard Albannach nan Lib-Deamach, Uilleam Rennie, rabhadh don cho-labhairt mu a bhith a' cruthachadh structair "neo-sheasmhach" de dh'fhèin-riaghladh, a dh'fhaodadh na nàiseanaich a chleachdadh mar "bhoma-ùine beò a chaidh a chumadh a dh'aona-ghnothach airson neo-eisimeileachd a thoirt gu bith".
"Tha deuchainn ann dhan SNP ma-thà - am bi iad mar Gollum ann an Lord of the Rings, air am buaireadh le miann airson fàinne na neo-eisimeileachd?
"No an obraich iad gu ciallach còmhla ri càch gus fèin-riaghladh a tha seasmhach, agus cumhachdach a chruthachadh taobh a-staigh na Rìoghachd Aonaichte? 'S e sin am fìor-dheuchainn."


text:
Tubaist air an A9
- 18 An Dùbhlachd 2014
- Sgaoil post air Facebook
- Sgaoil post air Messenger
- Sgaoil post air Twitter
- Sgaoil post air Post-D
- Sgaoil post air Facebook
- Sgaoil post air WhatsApp
- Sgaoil post air Messenger
- Sgaoil post air Twitter
-
Sgaoil
Sgaoil post airTha na ceanglaichean seo air an taobh a-muigh agus fosglaidh iad ann an uinneig ùir
-
Post-DSgaoil post air Post-D
-
-
MessengerSgaoil post air Messenger
-
MessengerSgaoil post air Messenger
-
Dèan lethbhreac den cheangail seoMu sgaoileadh
Tha na ceanglaichean seo air an taobh a-muigh agus fosglaidh iad ann an uinneig ùir
-
Chaidh an A9 tuath air Drochaid Cheasaig a dhùnadh treis madainn Diardaoin, an dèidh do thrì chàraichean agus bus bualadh na chèile.
Thachair an tubaist aig 07:45m, mu mhìle tuath air an drochaid san Eilean Dubh.
Bha maill mhòr air trafaig treis fhad 's a bhathas a' dèiligeadh ris an tubaist, ach tha an rathad a-nise fosgailte.
Chan eil fhios aig an ìre seo co-dhiù chaidh duine a ghoirteachadh.


text:
Rubha Àird Eòdhnain
'S e baile beag ann an Comhairle Shruighlea a tha ann an Rubha Àird Eòdhnain[1] no Rubha Àird Eònain[2] (Beurla: Rowardennan). Tha am baile suidhichte air bruach an iar Loch Laomainn.
Tha Slighe na Gàidhealtachd an Iar, frith-rathad astair eadar Glaschu agus a' Ghearasdan, a' dol seachad air a' bhaile, agus 's e àite cudromach a th' ann do luchd-coiseachd gus an oidhche a chosg an sin. Mar sin tha ostail òigridh agus àite-champaidh ann.[3]
Iomraidhean[deasaich | deasaich an tùs]
- ↑ “Rowardennan/Rubha Àird Eòdhnain”. Ainmean-Àite na h-Alba. Air a thogail 24mh dhen Mhàrt 2018.
- ↑ Iain Mac an Tàilleir, "Ainmean-Àite", duilleag 102, Pàrlamaid na h-Alba
- ↑ “Rowardennan Lodge Youth Hostel”. SYHA Hostelling Scotland. Air a thogail 24mh dhen Mhàrt 2018.


text:
150 cosnadh aig BT
Cruthaichidh BT 150 dreuchd innleadaireachd an Alba is iad a' cur bann-leathainn luath an sàs.
Thuirt a' chompanaidh gum bi 90 de na cosnaidhean air a' Ghàidhealtachd, leis a' chòrr an Dùn Dè, Obar Dheathain, meadhan agus ceann a deas na h-Alba.
Bidh dreuchdan na Gàidhealtachd an Inbhir Nis, anns a' Ghearasdan agus anns an Òban.
Choisinn BT cùmhnantan gus ceanglaichean a stèidheachadh air feadh na dùthcha.
Tha BT den bheachd gum bi cothrom aig 85% de dhaoine air bann-leathainn luath ro 2015 agus gum faigh 95% e ro 2017.
Chuir Leas-Phrìomh Mhinistear na h-Alba Nicola Sturgeon fàilte air an naidheachd mu na h-obraichean.
Bha i ag ràdh cuideachd gun toir am bann-leathainn luath cothrom do choimhearsnachdan an eaconomaidh a leasachadh anns an àm ri teachd.


text:
- TIOTAL
- Beale & Pyper, Baile nan Granndach
- EXTERNAL ID
- HC_PLANNING_04_014_1051
- ÀITE
- Baile nan Granndach
- SIORRACHD/PARRAIST
- MOIREIBH: Crombail, Inbhir Ailein 's Àbhaidh
- DEIT
- 29 Ògmhios 1976
- LINN
- 1970an
- CRUTHADAIR
- T. Kenneth MacKenzie
- NEACH-FIOSRACHAIDH
- Roinn Dealbhaidh Chomhairle na Gàidhealtachd
- AITHNEACHADH MAOINE
- 14895
- KEYWORDS
- bùthan
Tha Beale & Pyper auir a bhith a' solarachadh luchd-ceannach ann an ceann a tuath na h-Alba le àirneis, còmhdaichean làir, àirneis bog agus tiodhlacan bho chaidh an stèidheachadh ann an 1886.
Chaidh Baile nan Granndach a stèidheachadh mar thuineachadh dealbhaichte le Sir Seumas Grannd, an t-uachdaran ionadail, ann an 1765. Tha e suidhichte ri taobh Abhainn Spè aig iomall a tuath beanntan a' Mhonaidh Ruaidh agus aig an àm a chaidh a stèidheachadh, bha e a' faighinn deagh sheirbheis bho dhà rathad armailteach. B' e Baile nan Granndach a bh' air bho thùs an dèidh Sir Seumas Grannd ach chaidh 'air Spè' a chuir ris sa Bheurla aig deireadh nan 1890an.
Aig aon àm, bha dà rèile a' ruighinn Baile nan Granndach agus thug seo togail dha gnìomhachas agus turasachd sa bhaile. Ged a tha an dà loidhne a-nis air dùnadh, tha mòran fhathast measail air a' bhaile mar cheann-uidhe luchd-turais. Tha ceann-uidhe Rèile Smùide Srath Spè an-dràsta aig Stèisean Bhroomhill, mu thrì mìile gu deas air Baile nan Granndach. Thathas an dòchas san àm ri teachd gun urrainn dhan loidhne a bhith air a leudachadh a-rithist gu Baile nan Granndach


text:
Farpais Sligheadaireachd na Cruinne air a' Ghàidhealtachd
Tòisichidh Farpais Sligheadaireachd na Cruinne air a' Ghàidhealtachd agus ann am Moireibh Dihaoine.
Mairidh an fharpais seo agus 'Farpais Sligheadaireachd na h-Alba sia làithean gu Disathairne 7mh Lùnastal, a' toirt cha-mhòr 400 de na lùth-chleasaichean as fheàrr, bho 51 dùthaich còmhla.
Bidh 5,300 ball sligheadaireachd a' gabhail pàirt anns an dà fharpais, 's tha dùil gum bi na cùrsaichean gu math dòrainneach dhaibh.
Bidh measgachadh de dh'fharpaisean ann - bho aon neach, gu sgiobaidhean a' bhitheas a' dèanamh astaran goirid, meadhanach fada, agus fada agus bidh sgiobaidhean relay a' gabhail pàirt cuideachd.
Tha 22 lùth-chleasaiche à Breatainn a' dol a bhith a' farpais - nam-measg Scott Friseal à Alba a bhuannaich am bonn airgid anns an sprint ann a 2013 's tha e aig ìre 21 anns an t-saoghal an dràsta.
Bidh Catherine Taylor a' farpais anns an relay tro na coilltean 's tha ise aig 17 san t-saoghal.
Anns na bliadhnaichean a chaidh seachad, 's e na dùthchanan Lochlannach a th' air a bhith a' soirbheachadh gu mòr ann an sligheadaireachd.
Ach a-nise chìthear Fraingich, agus daoine bhon Eilbhis a' buannachadh.
Thuirt Stiùriche an tachartais, Pòl McGreal, gu bheil seo ag amas air a h-uile duine a' gabhail pàirt anns an spòrs agus daoine a' tha airson a bhith gan coimhead.
"Tha na sgìrean far am bi na rèisean anabarrach snog agus aig an aon àm, anabarrach duilich dha na lùth-chleasaichean".
Seo an treas turas a tha an fharpais air a bhith ann an Alba, na tursan mu dheireadh ann a 1976 agus 1999.
Chìthear na prìomh fharpaisean air BBC ALBA.


text:
Seonaidh Ailig Mac a' Phearsain air bàsachadh
Chaochail Seonaidh Ailig Mac a' Phearsain, a bha ainmeil mar chraoladair is leasaiche cànain an Alba, ged a chuir e bliadhnaichean mòra de a bheatha seachad an Canada.
Chaochail e ann an Ceap Breatainn madainn Diardaoin aig 79 bliadhna a dh'aois.
Às dèidh bliadhnaichean a thoirt an Canada, thìll e a dh'Alba na Iar-stiùiriche air Comataidh Craolaidh Gàidhlig.
As dèidh dha a dhreuchd a leigeil dheth thìll e a Cheap Breatainn.
B' e "Steall à Iomadh Lòn" an tiotal a thug Seonaidh Ailig air an leabhar a thug e a-mach air eachdraidh a bheatha ag obair ann an dà dhùthaich, ann an iomadh dreuchd, ann an dà chànan.
Canada
Chuir a'mhòr-chuid de Ghàidheil anns na ginealaichean a b'òige na e, eòlas air nuair a thìll e dhachaigh an dèidh bliadhnaichean mòra an Canada gu bhith na Iar-stiùiriche air Comataidh Craolaidh Gàidhlig.
Cha b'e duine ceangailte ri aon dùthaich a bh'ann, ach duine le chridhe anns na dhà - Alba agus Canada.
Ged a chuir e 25 bliadhna seachad ag obair aig àrd ìre ann am PR aig buidhean niuclasach Chanada bha e fhathast na bu Ghàidhealaiche na iomadh duine a dh'fhuirich aig an taigh.
Chuir e na ciad bhliadhnaichean de a bheatha seachad anns na Hearadh le mhàthair a bha à Scalpaigh is athair à Uibhist a Tuath.
Nuair a bha e na bhalach beag, ghluais an teaghlach a dh' Uibhist - gu baile beag Ghollair, faisg air Hogha Gearraidh.
Às dèidh foghlam an Sgoil Thaigh a Gheàrraidh, Sgoil Cheann a' Bhàigh, agus Sgoil Phort Rìgh, lean e anns an fhòghlam an Oilthigh Dhùn Eideann agus an Colaiste Chnoc Iòrdain.
Teagasg
Thill e an uairsin dhachaigh na thidsear Gàidhlig a Sgoil Cheann a' Bhàigh 's chur e seachd 5 bliadhna an sin.
Ach 's iomadh rud eile a rinn e anns na bliadhnaichean sin. Bha e na chomhairliche, air Comhairle Sgìreil Uibhist a Tuath.
Aig aois trì bliadhna fichead, choisinn e Crùn na Bàrdachd aig a' Mhòd Nàiseanta ann an 1961.
Bha an dàn aige "An t-Slaraidh" a' coimhead air staid na Gàidhlig a bha cho dlùth air a chridhe.
Thug na bliadhnaichean sin air ais an Uibhist cothrom dhà air bogadh ann an dualchas 's ann an litreachas nan Gàidheal a lean ris fad a bheatha.
B'è a chruinnich mòran dhen bhàrdachd aig a' bhàrd ainmeil Uibhisteach Dòmhnall Ruadh Chorùna.
Craoladh
Bha Fred MacAmhlaigh, Uibhisteach eile, os cionn Roinn na Gàidhlig anns a' BhBC agus ann an 1964, chaidh Seònaidh Ailig a dh'obair an sin còmhla ris.
Chuir e 8 bliadhna seachad an Glaschu ag obair air prògraman radio agus telebhisean.
Anns a' bhliadhna 1972 , chuir Seònaidh Ailig roimhe steall a thoirt à lòn eile - lòn taobh thall an Lòin Mhòir - ann an Canada.
Às deidh a dhol air turas a dh'eilean Cheap Breatainn a dheanamh prògraman, fhuair e tairgse air obair an sin.
Chaidh e ann, os cionn obair conaltraidh - PR - aig ionad niuclasach a bha Ughdarras Atomach Chanada a' stèidheachadh air an eilean.
Connspaideach
Thug e bliadhnaichean an sin, ann an dreuchd a bha gu math doirbh is connspaideach.
Ach math 's ga robh Ceap Breatainn a' còrdadh ris, chaidh a ghluasad gu obraichean eile ann an leithid Toronto agus Ottowa - an-sàs ann an obair PR agus margaidheachd dhan ùghdarras atomach - obraichean a thug tric air feadh an t-saoghail e.
Mu dheireadh chaidh fìor àrd dhreuchd a thabhainn air, os cionn PR dhan ughdarras gu lèir.
Ach mun àm sin bha cùisean ag atharrachadh 's bha e a' faireachdainn gun robh nas lugha 's nas lugha dhen fhìrinn ann an obair PR, 's cha robh e comhfhurtail na dhotair grèisidh.
Deireadh nan naoidheadan thìll Seonaidh Ailig agus a bhean Eilidh, a bhuinneas do Cheap Bhreatainn, a dh'Alba.
Chaidh e na Iar-stiùiriche air Comataidh Craolaidh Gàidhlig ann an Steòrnabhagh agus rinn e a dhachaigh ann an Rèinigeadal 'sna Hearadh.
A bharrachd air an CCG, bha e an-sàs ann am iomadh rud eile cuideachd anns na h-ochd bliadhna a thug e air ais an Alba.
Cor na Gàidhlig
Chaidh e an luib Comhairle nan Leabhraichean s' bha e na bhall de bhòrd-stiùiridh Chaledonian Mhic a' Bhruthainn.
Bha e na chathraiche air Buidhean Mhic a' Phearsain a steidhich an Riaghaltas airson sùil a thoirt air coir na Gàidhlig.
Thàinig 'Àthaisg Mhic a' Phearsain', agus an uairsin 'Athaisg Dhòmhnall Meek' agus, air a'cheann thall, Achd na Gàidhlig agus Bòrd na Gàidhlig.
Bidh ainm mar sin a chaoidh ann an eachdraidh leasachaidh a' chànain.
Ach bha e fhèin agus Eilidh fhathast le ceangalaichean làidir thall ann an Ceap Breatain, 's chuir iad romhpa tilleadh, far an do chuir e seachad bliadhnaichean sona air chluainidh.
Tha aon seanteans à leabhar Sheonaidh Ailig fhèin ga chuir an cèill.
Sgrìobh e: "Ged a thadhail mi fhèin air caochladh dhùthchannan, 's ann eadar na h-Eileanan Siar agus Ceap Breatann a tha long mo bhruadair a' seòladh."
Gu dearbha dh'fhàg an long sin cuimhneachain bhlàth anns gach port anns na stad i.


text:
13 an Giblean
'S e 13 an Giblean an 103mh latha dhen bhliadhna a rèir a' Mhìosachain Ghriogaraich (104mh ann am bliadhna-leum). Tha 262 latha air fhàgail gus deireadh na bliadhna.
Susbaint
Tachartasan[deasaich | deasaich an tùs]
Breithean[deasaich | deasaich an tùs]
- 1732 - Frederick North, Lord North, prìomh-mhinistear Bhreatainn.
- 1743- Thomas Jefferson, ceann-suidhe na Stàitean Aonaichte bho 1801 gu 1809.
- 1906 - Samuel Beckett, ann am Baile Átha Cliath. Ùghdair à Èirinn.
- 1920 - Liam Mac Cosgair, ann am Baile Átha Cliath. Fear-poileataigs à Èirinn.
- 1939 - Seamus Heaney, ann am Baile Eachaidh. Bàrd à Èirinn.
- 1940 - J. M. G. Le Clézio, sgrìobhadair às an Fhraing
- 1959 - Meg Bateman, ann an Dùn Èideann. Bàrd Gàidhealach agus ollamh à Alba.
- 1964 - Iain MacShuibhne ann an Dùn Èideann. Neach-poileataigs Albannach.
Bàsan[deasaich | deasaich an tùs]
- 862 - Domhnall I na h-Alba, Rìgh na h-Alba.
- 1996 - George Mackay Brown, sgrìobhadair à Arcaibh.
- 2015 - Günter Grass, sgrìobhadair Gearmailteach.


text:
- TIOTAL
- Caisteal Dhùn na Creige
- EXTERNAL ID
- HCD_PHOTO_01268
- ÀITE
- Am Ploc
- SGÌRE
- Taobh an Iar Dheas Rois
- SIORRACHD/PARRAIST
- ROS: Loch Aillse
- CRUTHADAIR
- Duncan Macpherson
- NEACH-FIOSRACHAIDH
- Ionad Tasglainn an Eilein Sgitheanaich & Loch Aillse
- AITHNEACHADH MAOINE
- 13144
- KEYWORDS
- caisteal
taigh mòr
sealladh farsaing
oighreachd
ChithearCaisteal Dhùn na Creige an seo ann an dealbh camara sealladh farsaing a chaidh a thogail le Donnchadh Mac a' Phearsain, Cungaidhear A' Chaoil. Chaidh an caisteal a thogail dha Sir Alasdair MacMhathain (1805-1886) ann an 1866 an dèidh dhan an taigh aige ann an InbhirIonaid a bhith air a sgrios le teine. Tha a shuidheachadh, a' coimhead thar Loch Carrann agus baile A' Phluic, a' cur ri a choltas drùidhteach. B' ann aig Sir Alasdair a bha sealbh air mòran de Loch Aillse aig an àm, an dèidh dha a bhith air fhortan a dhèanamh san àirde an Ear le Jardine MacMhathain & Co. Reic a mhac, Sir Coinneach MacMhathain,pàirt de dh'oighreachd Loch Aillse ri Sir Daniel Hamaltan, uachdaran air leth coibhneil, a dh'fhàg an Caisteal aig a' Chomhairle Siorrachd Ionadail nuair a bhàsaich e ann an 1939. Bha e air a chleachdadh mar Ospadal a' Chabhlaich Rìoghail aig àm an Dàrna Cogaidh agus mar cholaiste airson eòlas-dachaigh dha nigheanan eadar 1945 agus 1989. An dèidh sin tha sgeulachd iolarach air a bhith aig a' chaisteal, an-dràsta 's a-rithist air a chleachdadh mar stèidh airson companaidhean telebhisean agus fiolm agus a' fulang bliadhnaichean de dhearmad fhad 's a bha deasbadan fada air an cumail mu dè bha an dàn dha. Chaidh a dhèanamh suas as ùr mean air mhean le teaghlach à meadhan Shasainn, na Dobsons, a cheannaich an togalach ann an 2003 agus bha iad nan cuspair airson sreath de phrògraman telebhisean a bha a' leantainn an oidhirpean fuireach anns a' chaisteal agus còmhla ri chèile. Tha an caisteal an-diugh (2011) ag obrachadh mar thaigh-aoigheachd agus àite airson pòsaidhean.
Faodar an dealbh seo a cheannach.
Airson tuilleadh fiosrachaidh mu cheannach is prìsean, cuir post-d gu: Skye and Lochalsh Archives


text:
8 an Lùnastal
'S e 8 an Lùnastal an 220mh latha dhen bhliadhna a rèir a' Mhìosachain Ghriogaraich (221mh ann am bliadhna-leum). Tha 145 latha air fhàgail gus deireadh na bliadhna.
Susbaint
Tachartasan[deasaich | deasaich an tùs]
- 1503 - phòs Seumas IV Mairead Tudor, nighean rìgh Eanraig VII Shasainn anns an Abaid Taigh an Ròid, Dùn Eideann.
Breithean[deasaich | deasaich an tùs]
- 1795 - José María Obando, saighdear agus neach-poileataigs à Coloimbia.
- 1902 - Paul Dirac, eòlaiche-fiosaig ann am Bristol
- 1937 - Dustin Hoffman, actair Aimeireaganach.
- 1967 - Liam MacArtair, Neach-poileataigs Albannach.
Bàsan[deasaich | deasaich an tùs]
- 1875 - Joaquín Riascos, ann an San Juan del Cesar. Fear-poileataigs à Coloimbia.
- 1897 - Viktor Meyer, ann an Heidelberg. Ceimigear Gearmailteach.
Fèillean[deasaich | deasaich an tùs]
- Fèill-sìthe ann an Augsburg


text:
Mùthaidhean co-cheangailte
Cuir a-steach ainm duilleige airson atharraichean fhaicinn air duilleagan a tha a’ ceangal ris an duilleag ud no uaipe. (Airson buill de roinn-seòrsa fhaicinn, cuir a-steach Roinn-seòrsa:Ainm roinn-seòrsa). Tha atharraichean air duilleagan a tha air a’ chlàr-fhaire agad ann an clò trom.
- Ù
- Chruthaich thu duilleag ùr leis a sin (faic liosta nan duilleagan ùra cuideachd)
- b
- Seo mùthadh beag
- bt
- 'S e bot a rinn an deasachadh seo
- D
- Deasachachadh Wikidata
- (±123)
- Seo meud atharrachadh na duilleige ann am byte
23 dhen Dàmhair 2018
- (diofar | eachdr) . . Carlos Lemos Simmonds; 06:41 . . (-57) . . CreagNamBathais (Deasbaireachd | mùthaidhean) (smachd ùghdarrais)


text:
Fear a’ Ghondòla
Sgolt sròn dorcha mo ghondòla slighe rèidh tro uisgeachan ciùine nan sruth-chlaisean. Bu mhath a bha an culaidh slìom seo air m’ obair a dhèanamh fad iomadh bliadhna, a’ giùlan luchd-siubhail tro sheòlaidean-uisge na cathrach fo làmh-stiùiridh mo shinnsrean.
Bha a’ ghrian a’ dol fodha thar na cathrach aosta, a’ fàgail uachdar an t-uisge mar ribean dubhadach na laighe eadar na togalaichean clach-ghaineamhach cuimire. Ghabh mi tarraing-analach d’ osag fhionnar an fheasgair.
An robh àite na b’ àille na cathair annasach seo nan sruth-chlaisean? Mar a chaidh am bàta gu socair a-steach gu caladh, stad mi gus amharc suas le sonas air ciaradh speuran Mhàrs.
A’ Chrìoch.
Eadar-theangachadh / translation: Niall Gordan
You can read this story in English in the Illuminations anthology, or in Spanish as El Gondolero on the Efimeras webzine.
Coming up in the next couple of months I have more stories in Gaelic, plus Cornish and Scots. I'm still working on Irish, Manx and Welsh.


text:
Clegg: Tha "aonachd" a dhìth
Dh'iarr ceannard nan Libearalach Deamocratach, Nick Clegg, air luchd-taic an Aonaidh a bhith "aonaichte" air thoiseach air an referendum air neo-eisimeileachd do dh'Alba.
A' bruidhinn aig co-labhairt Albannach a' phàrtaidh an Obar Dheathain, thuirt an Leas-Phrìomhaire gum biodh bhòt an aghaidh neo-eisimeileachd na "cheum mòr air adhart" gus Pàrlamaid na h-Alba a neartachadh.
Anns an òraid aige, thuirt Mgr Clegg nach robh e gu leòr do luchd an Aonaidh, agus na Lib-Deamaich gu sònraichte, a bhith a' bruidhinn mu dheidhinn nan duilgheadasan a dh'fhaodadh a bhith ann ma bhòtas Alba airson neo-eisimeileachd, ach gum feumar smaoineachadh mu na cothroman a bhiodh ann do dh'Alba mar phàirt den Rìoghachd Aonaichte.
Thuirt e nach robh e gu leòr a bhith a' dèanamh argamaidean, 's gum bu chòir agus gum feumadh luchd an Aonaidh a bhith ag obair air cridhe an luchd-bhòtaidh cuideachd.
Cumhachdan
Bhruidhinn an Leas-Phrìomhaire cuideachd air tuilleadh chumhachdan do Phàrlamaid na h-Alba.
Thuirt e nach biodh bhòt an aghaidh neo-eisimeileachd a' ciallachadh nach tigeadh barrachd chumhachdan do Phàrlamaid na h-Alba, ach an caochladh.
A bharrachd air an sin, thuirt e gum bu chòir do luchd an Aonaidh a bhith air an aon ràmh agus nach bu chòir dhaibh a bhith a' sabaid eatorra.
Tha ceannard nan Lib-Deamach làidir den bheachd gu bheil e cudromach gu bheil luchd-taic an Aonaidh uile aonaichte air an seo.
Thuirt e gum fàgadh sin gum biodh fuireach anns an Rìoghachd Aonaichte co-dhiù cho tarraingeach ri bhith ga fàgail.
A rèir na h-iomairt airson neo-eisimileachd, bidh mòran aig a' cho-labhairt a' tuigsinn gur e neo-eisimeileachd an aon dòigh air Alba nas cothromaiche a chruthachadh.
Ach ged a dh'aidich e nach robh Breatainn fhèin coileanta, mar a chuir e fhèin e, cha robh e den bheachd gun robh sin na adhbhar airson Alba a bhith ga fàgail.
Dùbhlain
Tha sreath de dhùbhlain ron phàrtaidh: an ath-bhliadhna, an taghadh choitcheann airson Taigh nan Cumantan, agus ron sin an referendum air neo-eisimeileachd.
Cha robh e follaiseach na òraid gun robh na dùbhlain sin ron phàrtaidh agus cha do chuir Mgr Clegg cus ùine seachad a' dìon a' cho-dhùnaidh aigesan a dhol ann an co-bhanntachd le na Tòraidhean.
A' chiad dhùbhlan a tha roimpe ge-tà, 's e an taghadh Eòrpach sa Chèitean am-bliadhna, far am bi am pàrtaidh a' sabaid gu cruaidh gus feuchainn ri dìon a dhèanamh air an aon Bhall-Pàrlamaid Eòrpach a th' aca ann an Alba, Seòras Lyon.
Ann an oidhirp air sin a dhèanamh, rinn Mgr Clegg ceangal eadar an referendum air neo-eisimeileachd agus seasamh a' phàrtaidh air an Roinn Eòrpa, ag ràdh gum b' iad na Lib-Deamaich an aon phàrtaidh a bha airson Alba a bhith taobh a-staigh an Rìoghachd Aonaichte agus an Rìoghachd Aonaichte a bhith mar phàirt den Aonadh Eòrpach.
Na bu tràithe air an là, thuirt ceannard nan Libearalach Deamocratach ann an Alba, Uilleam Rennie, gu bheil deagh choltas ann gum faodadh Alba bhòtadh airson neo-eisimeileachd.
Thuirt Mgr Rennie, ann an agallamh leis a' BhBC ron cho-labhairt ann an Obair Dheathain, gu bheil teansa ann gum bhòt Alba airson an Rìoghachd Aonaichte fhàgail anns an referendum san t-Sultain, agus gur ann air an adhbhar sin a tha e cudromach gealltanas tarraingeach a thoirt dhan t-sluagh 'son fuireach anns an Aonadh.
Thuirt e cuideachd gum bu chòir cuir às do "chìs an t-seòmair chadail cho luath 's a ghabhas".


text:
- TIOTAL
- Beanntan A' Chuilthinn à Tarsgabhaig
- EXTERNAL ID
- PC_JMSTRACHAN_027
- ÀITE
- Tarsgabhaig
- SGÌRE
- An t-Eilean Sgitheanach
- SIORRACHD/PARRAIST
- INBHIR NIS: Slèite
- CRUTHADAIR
- JM Strachan
- NEACH-FIOSRACHAIDH
- J I R Martin
- AITHNEACHADH MAOINE
- 28883
- KEYWORDS
- cnuic
beanntan
bailtean beaga
bailtean
eileanan
coiseachd nam beann
seallaidhean
'S e Tarsgabhaig a tha am baile as motha de cheithir bailtean air cladach an iar thuath leth-eilean Slèite air an Eilean Sgitheanach. 'S ann às a' chanan Lochlannach a tha an t-ainm - 'Torsk Vig' airson Bàgh an Truisg. Tha seallaidhean mìorbhaileach ri fhaotainn bhon a' bhaile de Bheanntan A' Chuilthinn, a bhios a' tabhann feadhainn de na cuairtean as dorra anns na beanntan ann am Breatainn. Tha aon Rothach deug air an druim (beinn Albannach thairis air 3000 troigh a dh'àirde) le tè eile, Blàbheinn, air a sgaradh bhon a' phrìomh phàirt den druim le Gleann Shligeachan


text:
1. Beachdan mu dheidhinn ailbhean treubhach sgeadaichte air gualainn airson boireannaich
2. Beachdan tattoo tribal bean-dèana leanabh air bonn cùil do chlann-nighean
3. Ailbhean mistigeach le dealbhannan tattoo reultan nan reultan air cas dha nigheanan
4. Ailbhean Tribal bhoireannaich le dealbhadh tatù adharc air forearm
5. Dealbhaidhean tattoo tribal elephant a chaidh a dhealbhachadh le Mandala air cùl do bhoireannaich Stylish
6. Beachdan brèagha air ailbhean ciùin air ankle do Chaileagan
7. Beachdan tarraingeach tattoo tribal de dh 'dhubh dubh air gualainn dha Boireannaich
8. Ailbhean brèagha le beachdan tattoo treubhach suas air ais air ais airson boireannaich gnìomhach
9. Beachdan mu dheidhinn tattoo ceann treubhan ailbhean geoimeatrach air arm airson Clann-nighean
10. An t-ailbhean brèagha a 'dòrtadh bheachdan tatùta treubha uisge air taobh nam ban airson boireannaich
11. Ailbhean treubhach treubhach le dealbhadh crois tattoo air taobh do bhoireannaich
12. Thog beachd-smuaintean tattoo tribal treubhach air adhart dha na Boireannaich air an taobh
13. Beachdan mu dheidhinn tatù air ceann ailbhean Majestic Aztec air mèirlich do bhoireannaich
14. Dealbhaidhean tattoo àrsaidh Afraganach geoimeatraigeach uamhasach air cas do bhoireannaich
15. Beachdan tattoo aibhnichean treubhach polynesianach brèagha air gualainn airson nigheanan agus boireannaich
16. Beachdan sgeadachaidh dubh-liath ailbhean treubha dubh is liath air taobhan do bhoireannaich fasanach
17. Dealbhadh tattoo treubhan ailbhean droma dubha air cùl do Chaileagan
18. Ailbhean tribal neònach air dealbhadh tatùta lòis air guailne cùil do Chaileagan
19. Thog a 'chòmhnard a' bheothachadh beachdan tattoo tribal ailbhean air a 'ghualainn air ais do Chaileagan
20. Beachdan air ailbhean treubhach a tha glamorous Aztec air mullaich-laighe do bhoireannaich
21. Beachdan fìor mhath air loidhnichean ailbhean dubh treubhach air forearm airson Clann-nighean
22. Beachdan tattoo beag ailbhean treubhach air mullach cùil nam boireannach


text:
Oidhche Shamhna
Cam: Feumaidh mi poca mòr suiteis a cheannachd a dh'aithghearr air sgàth 's gun tig Oidhche Shamhna. Chan eil mòran chloinne a' fuireach anns a choimhearsnachd agam ach tha tòrr oileannach ann is 's toigh leotha suiteis cuideachd. Dè a nì sibh airson Oidhche Shamhna?
Beathag: A bheil oileannach a' "trick-or-treating" anns a' choimhearsnachd agad, a Cham? Abair aghaidh! Tha mòran, mòran chloinne òga a' fuireach anns a' bhaile againn, agus bidh iad ag iarraidh suiteis air Oidhche Shamhna.
Tha culaidh-choimheach aig Vic, ar mac: bidh e na neach-smàlaidh (còmhla ri iomadh duine anns an teaglach agam, gu fìrinneach). Cuiridh mi dealbh dheth air a' bhlog a dh'aithghearr!
Ru-ra: 'S ann ann am Muile a bhith Oidhche Shamhna a' còrdadh ris a' chlann gu mòr. Bidh iad air a h-èideadh mar bhana-bhuidseach neo thannasg neo rud sam bith eagalach. Tadhailidh iad air a h-uile taigh anns a' bhaile-beag agus gabhaidh iad òran eagalach neo aithrisidh iad bàrdachd eagalach. Agus bheir an neach-taighe dhaibh suiteas neo ubhal neo cnòthan.
Cam: Uill, a chàirdean; tha mi’n dòchas gum bi suiteas gu lèor agaibh. ‘S dòcha bidh mise ann an culaidh-choimheadh a’ tighinn dhan taigh agaibh a dh'aithghearr!


text:
- TIOTAL
- Seasaidh Nic Coinnich
- EXTERNAL ID
- HCD_PHOTO_01252
- ÀITE
- neo-aithnichte
- SGÌRE
- neo-aithnichte
- SIORRACHD/PARRAIST
- NEO-AITHNICHTE
- LINN
- c1870s
- CRUTHADAIR
- Duncan Macpherson
- NEACH-FIOSRACHAIDH
- Ionad Tasglainn an Eilein Sgitheanaich & Loch Aillse
- AITHNEACHADH MAOINE
- 13127
- KEYWORDS
- boireannach
dealbh neach
dealbh camara
Seasaidh NicCoinnich
B' e an nighean aig Iòsaph MacCoinnich, am maighstir-sgoile ann an Gleann Cuidheil ann an Siorrachd Obar Dheathain, a bh' ann an Seasaidh NicCoinnich. Rugadh i ann an 1839, chaidh i tron fhoghlam ann an sgoil chòmhnaidh agus bhathas den bheachd gur i am boireannach bu bhòidhche agus bu choileanta sa paraiste. Phòs i Niall Mac a'Phearsain, neach a bhruidhneadh Gàidhlig à Gleann Eilg, Siorrachd Inbhir Nis, a bha air gluasad a Shiorrachd Obar Dheathain a dh'obair mar chìobair, agus bha iad a' fuireach air Tuathanachas ann an Chapelden. Rinn an còigeamh leanabh aca, Donnchadh Mac a' Phearsain, a dhachaigh air an oirthir an iar mu dheireadh thall ann an 1911, a' fosgladh bùth chungaidhean ann an Caol Loch Aillse agus a' leantainn a dhìoghras airson a bhith a' togail deilbh camara.
Faodar an dealbh seo a cheannach.
Airson tuilleadh fiosrachaidh mu cheannach is prìsean, cuir post-d gu: Skye and Lochalsh Archives


text:
Dragh mu sgeama lùghdachaidh chonnaidh sna h-Eileanan
Thòisich sgeama lùghdachaidh Riaghaltas Westminster air prìs a' chonnaidh ann an Eileanan na h-Alba.
Bha Àrd-Rùnaire an Ionmhais, Danny Alexander, an làthair aig Stèisean Peatrol Uige san Eilean Sgitheanach son toiseach an sgeama a chomharrachadh.
Fon sgeama tha 5sg a' tighinn far prìs gach liotair de pheatrol 's diesel aig a' phumpa.
Tha ceistean mòra ge-tà am faigh daoine buannachd sam bith às.
Tha prìsean air èirigh dà thuras sna h-Eileanan an Iar agus ann an Sealtainn sna làithean a dh'fhalbh, 3sg agus 2sg.
Àrdachaidhean
Tha a' chompanaidh Scottish Fuels ag ràdh gu bheil na h-àrdachaidhean a th' ann mar sgàthan air mar a tha prìs na h-ola ag èirigh gu h-eadar-nàiseanta.
Ach tha BP Arcaibh is Sealtainn, Alasdair MacIlleMhìcheil, ag ràdh nach tàinig àrdachadh coltach ris air prìsean air Tìr Mòr 's an aon ùine.
Chaigh an sgeama a chur an sàs ann an Eileanan a' chosta an iar, na h-Eileanan mu Thuath, Eileanan Chluaidh agus Eileanan Scilly ann an Sasainn.
Gheibh luchd-reic a' chonnaidh anns na sgìrean sin 5sg an liotair air ais bhon Riaghaltas, agus uallach orra an lùghdachadh sin a thoirt air prìsean aig a' phumpa.
Tha prìsean sna h-Eileanan suas ri 20sg nas àirde na tha iad air Tìr Mòr.
Tha Scottish Fuels ge-tà, a' dol às àicheadh gu bheil iad a' feuchainn ri prothaid a dhèanamh às an sgeama.
Prothaid
"Ciamar a nì thu sin ma tha thu a' dèanamh prothaid de 2.6sg an liotair?" thuirt fear de stiùirichean na companaidh, Sam Chambers.
"Tha am beagan a bharrachd a chuireas sinn air prìsean sna h-Eileanan ann gus cosgaisean giùlain a phàigheadh. Tha dràibhearan againn ri phàigheadh.
"Chan ionnan mar a tha am poball ga fhaicinn agus mar a tha cùisean an da-rìribh.
"Tha sinn glè dheònach leigeil le duine sam bith gu neo-eisimeileach sùil a thoirt air na figearan againn. Chan e sinne a stèidhicheas prìsean aig a' phumpa sna h-Eileanan. 'S iad an luchd-reic sna stèiseanan connaidh fhèin a nì sin.
"Bidh sinne ga thoirt a-steach, 's ga reic riutha, cho math 's is urrainn dhuinn.
"'S iad as motha a nì prothaid a-mach à bhith a' reic connaidh, an Riaghaltas. Tha 20sg VAT, agus 57.9sg de chìs ga cur air a thuilleadh air sin," thuirt e.
Diofar
Thuirt BP nan Eilean Siar, Aonghas Brianan MacNìll, gu bheil diofar mu 10sg an-dràsta eadar prìsean sna h-Eileanan agus prìsean air Tìr Mòr.
Dh'iarradh e gun tigeadh sin a-nuas gu 5sg nuair a thèid an sgeama a chur an sàs, ma dh'obraicheas e gu ceart.
Tha e airson 's gum bi a' phrìs anns na h-Eileanan ceangailte ris a' phrìs ann an leithid Inbhir Nis, is nach biodh bearn àm sam bith nas motha na mu 5sg eadar an dà phrìs.
"Aig deireadh an là, mur a gabh earbsa, 's mur a gabh iad ris an dleastanas a tha seo, 's mur a bi onair ann, cha bhi sgeama ann," thuirt Mgr MacNìll.
"Tha sinn air a bhith bliadhnaichean ag argamaid airson seo.
"Chan eil còir aig duine sam bith, companaidhean no bùthainnean sam bith call à seo aig deireadh an là," thuirt e.
Tha Mgr MacNìll a' cumail a-mach gu bheil prìs a' chonnaidh anns na h-Eileanan air a dhol suas cha mhòr 20sg bhon a dh'innis Danny Alexander an toiseach gun robh an riaghaltas a' beachdachadh air sgeama lughdachaidh.
Tha Oifis na Malairt Cothromaiche gus aithisg fhoillseachadh as t-Samhradh mu mhonopolaidh a th' ann am margaidh a' chonnaidh sna h-Eileanan.
Stèiseanan
Nochd dragh cuideachd mun bhuaidh a dh'fhaodadh an sgeama ùr toirt air cuid de na stèiseanan peatroil fhèin anns na h-Eileanan.
Fon sgeama bidh na stèiseanan a' cur an lùghdachaidh an-sàs iad fhèin aig na pumpanaichean, is an uairsin a' cur a-staigh dhan riaghaltas son an t-airgead fhaighinn air ais.
Thuirt Dòmhnall MacNeill, aig a bheil stèisean peatroil ann an Uibhist a Deas, gun toir e mu dhà mhìos gus am faigh na stèiseanan an t-airgead air ais, is tha e a' cumail a-mach gum faodadh sin cur às do stèiseanan beaga.
Thuirt e gum biodh e na b'fheàrr nan rachadh an lùghdachadh a chur an sàs mus ruig an connadh na stèiseanan.


text:
Annasach Prìobhaideach Jet Charter Fresno, California Air Plane Rental Companaidh Faisg Me fòn 877-626-9100 airson mionaid mu fosgailte chas Flight seirbheis Lease itealain adhair chùmhnant airson gnothachais, èiginn no air siubhal pearsanta ghairm 877-626-9100 & oneway falamh chas mòran faisg ort. Corporra prìobhaideach itealain chòirean-sgrìobhte a tha gu math mòr-chòrdte anns an latha seo agus aois mar thoradh air an iomadh buannachdan tabhann leis a 'phròiseas. A bheil thu airson a lorg as fheàrr pearsanta prìobhaideach itealain còir-sgrìobhte air a 'mhargaid anns a' bhad? Airson a dhol le sgioba a tha earbsach is a dhearbhadh le bhith a 'cur turas air dòigh do Luxury còir-sgrìobhte-adhair air Pleana còmhla rinn aig a' lasachadh prìs le bhith ag èigheach gun chosgais sam bith a tha thu!
Liosta de na Seirbheis sinn a 'tabhann
Riaghaltas Prìobhaideach Jet Charter
Meadhan Meud Prìobhaideach Jet Charter
Frasan trom Prìobhaideach Jet Charter Flight
Turboprop Prìobhaideach Jet Charter
Empty chas Prìobhaideach Jet Charter
Prìobhaideach Jet Charter Cosgais
Còir-sgrìobhte Prìobhaideach Jet Fresno
Air siubhail as luaithe a tha fhathast a ', sàbhailte agus as goireasaiche gus siubhal astar fada. Gu mì-fhortanach, ach àireamh chuingealaichte de turais-adhair gu cinn-uidhe ann an diofar. Nuair a bhios sinn a 'gabhail adhair gu ùine a shàbhaladh. Dè ma tha itealain malairteach nach gabh fo a thoirt suidheachaidhean?
Co dhiubh a 'siubhal airson an gnothachas no cur-seachad, b 'urrainn duine a roghnachadh eadar itealaich malairteach agus chùmhnant prìobhaideach itealain faighinn gu do cheann-uidhe. airson cuid de, plèanaichean a 'faireachdainn mar overpriced loma-làn air-busaichean. Tha rùm a thoirt do luchd-siubhail air a chuingealachadh, tha a 'dèanamh airson math mì-chofhurtail Ride.
Prìobhaideach Jet Charter Fresno
Ma tha thu a 'siubhal, ach fuath an sluagh a thachras tu air itealain malairteach, faodaidh sibh ag iarraidh beachdachadh Fresno, CA prìobhaideach itealain màil mar eile. Pearsanta itealan chòirean-sgrìobhte a 'toirt seachad grunn phrìomh buannachdan a bhith ag obair fa leth agus oifigearan mar a tha fios againn tha ùine prìseil bathar. Mar chuideigin a tha e trang, agaibh eil àm ri feitheamh timcheall ann mòra coimearsalta Puirt-adhair.
Airson a 'chuibheasachd-siubhail, itealaich e tuilleadh mu eaconamaidh na chlas sòghail Deadhead pìleat cùmhnantaiche Jets. Bha beagan bliadhna no bho chionn deich bliadhna, itealaich ann an dìomhaireachd Jets mar ruigsinneach agus roghainn a dh'obraicheadh a dh'fhaodadh coltas mar Crazy beachd. 'S e sin nach eil fìor an-diugh a thuilleadh Pet-Friendly Prìobhaideach Charter Jet Companaidh
Prìobhaideach Aircraft Charter Fresno
Tha mòran roghainn nuair a thig e gu faicear sòghalachd itealan prìobhaideach sgrìobhte. Faodaidh e bhith comasach le falamh-chas-adhair a 'dèiligeadh tha a' ciallachadh an oneway falamh casan adhair prìobhaideach finiche a chaidh a fastadh dhan luchd-siubhail a 'sgèith an ceann-uidhe agus a bhith a' tilleadh dhachaigh falamh.
Tha mòran dhaoine a 'smaoineachadh gu bheil fastadh prìobhaideach itealain anabarrach cosgail, ach nuair a bhios tu a 'roinn a' bhile le teaghlach, caraidean no gnìomhachais, tha gun chrìoch buannachdan. Prìobhaideach itealain bhòidse tha rudeigin sònraichte. Tha e a-mhàin. Bha thu a 'ghabhail tlachd às na Cofhartachd agus na goireasan air fad air plèana, a h-uile fhèin.
Barantachadh prìobhaideach Jet còir-sgrìobhte-adhair seirbheis ann an Fresno, California 'S e ceum cudromach ann a' barantachadh gum bi thu fhèin a 'Turas sgoinneil a tha thu air a bhith a' coimhead airson. Tha e a 'mhòr-chuid buannachdail, èifeachdach, sòghail, agus goireasaiche gus sgèith e le itealaich prìobhaideach. Tha e toraidhean 20% barrachd cinneasachd.
Prìobhaideach Plane Charter Fresno
Teachd a-itealain còir-sgrìobhte a 'ciallachadh iomadh rud gu h-àraidh nuair a thig e gu faiceallach dè tha cudromach dhuibh aig ur goireasachd. Air an aon làimh, nas urrainn do dhaoine a 'siubhal an àite sam bith na làithean sin a thuilleadh air an àrdachadh de cùisean tèarainteachd, itealaich dheth.
Ma dh'fheumas tu airson faighinn corporra itealain ann an àite airson turas airson Gnìomhachas, èiginn no pearsanta tlachd urrainn tachairt air feadh an t-saoghail, agus tha thu a 'dol a dhìth prìobhaideach Jets fhaighinn bho aon àite gu àite eile.
Fresno, Clovis, Fowler, del Rey, Sanger, Raisin, Selma, Caruthers, violin, Parlier, Kerman, Reedley, Friant, Kingsburg, cloiche, Laton, fiodh, Burrel, Riverdale, Prather, San Joaquin, Helm, Dinuba, Traver, Orange Cove, taigh-cìse, Sultana, O Neals, Hanford, Auberry, Lemoore, Armona, ciùineas, Cutler, Orosi, còig puingean, Squaw Valley, Coarsegold, Ghosein, Dunlap, Mono Hot Springs, mi Yetter, Raymond, Visalia, forc-Thuath, Shaver Lake, Mendota, Cantua Creek, Chowchilla, Ivanhoe, Stratford, Wishon, Miramonte, Huron, Big Creek, Woodlake, Farmersville, Kings Canyon Nàiseanta, Tulare, Badger, Waukena, Ahwahnee, Lakeshore, Grand, Bass Lake, Firebaugh, Hume, Exeter, Corcoran, Oakhurst, Lemon Cove, Coalinga, El Nido, Planada, Kaweah, iasg Camp, Catheys Valley, O Dheas 's Dos Palos, Kettleman City, Lindsay, Dos Palos, Tipton, Santa Rita Park, Mariposa, Three Rivers, Merced, Strathmore, Hornitos, Sequoia Pàirc Nàiseanta a ', Midpines, Avenal, Pixley, Alpaugh, Porterville, Atwater, Los Banos, Winton, Earlimart, Snelling, Terra Bella, Springville, Cressey, Livingston, Ballico, Delhi, Stevinson, Ducor, Hilmar, Mammoth Lakes, Turlock, Denair, Hickman, San Ardo, Waterford, California Hot Spring, Hughson, Posey, https://flyfresno.com/ local map


text:
"Feumaidh sinn barrachd airgid"
Tha Comhairle na Gàidhealtachd ag iarraidh airgead a bharrachd bho Riaghaltas na h-Alba airson rathaidean na sgìre a chàradh.
Coinnichidh riochdairean na comhairle ri Ministear na Còmhdhail, Humza Yousaf, Diardaoin.
Sheall rannsachadh bho chionn ghoirid gum feum timcheall air £156m a chosg airson rathaidean na Gàidhealtachd a chàradh agus a chumail aig ìre.
Chan eil an t-airgead sin aig an ùghdarras, tha iad ag ràdh.
Thuirt cathraiche Comataidh nan Coimhearsnachdan, an Comh. Ailean MacEanraig, nach eil dòigh air thalamh gun urrainn dhaibh an leithid a chosg air na rathaidean.
Am-bliadhna, chuir iad £25m mu choinneamh nan rathaidean.
Buaidh
Tha an t-ughdarras ag ràdh nach urrainn dhaibh an còrr a chosg gun buaidh air foghlam, slàinte agus eile.
Iarraidh iad taic bho Humza Yousaf Diardaoin.
"Tha sinn a' faighinn airgead bhon Riaghaltas. Tha iadsan dhan bheachd gu bheil iad a' toirt dhuinn gu leòr, is tha sinn daonnan dhan bheachd gum bu chòir dhuinn barrachd fhaighinn", thuirt an Comh. MacEanraig.
"Feumaidh sinn argamaid a dhèanamh airson airgead a bharrachd.
"Tha fios aig an Riaghaltas gu bheil rathaidean air feadh na dùtcha feumach air obair-càraidh", thuirt e.
Thuirt Riaghaltas na h-Alba roimhe gu bheil e an urra ri ùghdarrasan ionadail co-dhùnadh ciamar a thèid an t-airgead a gheibh iad bhon Riaghaltas a chosg.


text:
- TIOTAL
- "Newtonmore War Memorial" le Màiri Hedderwick
- EXTERNAL ID
- GB1796_D1101_2_25_42_10
- ÀITE
- Baile Ùr an t-Slèibh
- SGÌRE
- Bàideanach
- SIORRACHD/PARRAIST
- INBHIR NIS: Ceann a' Ghiùthasaich 's Innis
- CRUTHADAIR
- Mairi Hedderwick
- NEACH-FIOSRACHAIDH
- Lìonradh Thasglann na Gàidhealtachd
- AITHNEACHADH MAOINE
- 11551
- KEYWORDS
- càirn-cuimhne
carraighean-cuimhne cogaidh
A' Chiad Chogadh
An Cogadh Mòr
An Dàrna Cogadh
Dealbh de Charragh-cuimhne Cogaidh Bhaile Ùr an t-Slèibh.
Tha an sgrìobhadh air a' charragh-cuimhne cloiche anns a bheil 9 meatairean de dh'àirde ag ràdh "ERECTED BY THE INHABITANTS OF NEWTONMORE AND DISTRICT IN LOVING MEMORY OF THOSE WHO GAVE THEIR LIVES FOR KING AND COUNTRY 1914-1918 1939-1945 / BEING DEAD YET SPEAKETH." Tha ainmean 44 fir cuideachd air an snaidheadh.
Tha an obair seo bho chruinneachadh de dheilbh agus sgeidsichean leis an sgrìobhadair agus an neach-dhealbh mòr-chòrdte, Màiri Hedderwick. Tha ceangal air choreigin aca uile ri Baile Ùr an t-Slèibh agus tha mòran dhiubh cuideachd a' riochdachadh gèam iomain. Thathas nas eòlaich air Màiri Hedderwick mar ùghdar agus neach-dhealbh an t-sreath leabhraichean chloinne, Ceitidh Mòrag, air a bheil mòran measail.


text:
- TIOTAL
- Eaglais Pharaiste a' Phluic
- EXTERNAL ID
- HC_PLANNING_01_086_1335
- ÀITE
- Am Ploc
- SGÌRE
- Taobh an Iar Dheas Rois
- SIORRACHD/PARRAIST
- ROS: Loch Aillse
- LINN
- 1970an
- CRUTHADAIR
- T. Kenneth MacKenzie
- NEACH-FIOSRACHAIDH
- Roinn Dealbhaidh Chomhairle na Gàidhealtachd
- AITHNEACHADH MAOINE
- 13847
- KEYWORDS
- eaglaisean
planaichean bhailtean
einnseanairean
Dh'fhosgail Eaglais Pharaiste a' Phluic ann an 1827, tè de na h-eaglaisean 'Telford' no 'Pàrlamaideach'. Thàinig an t-ainm seo bho Achd Pàrlamaid a chunnaic coimiseanaran a chur san dreuchd gus togail 40 eaglais a chur air dòigh, gach eaglais a chosgadh na bu lugha na £1500. B' e Tòmas Telford am prìomh einnseanair agus neach-suirbhidh, agus a h-uile tè de na h-eaglaisean air an aon deilbh. Chaidh an talamh airson Eaglais a' Phluic a thoirt seachad le Sir Ùisdean Aonghais, agus Iain MacDhaibhidh agus Tòmas MacPhàrlain na companaidhean obrach. An toiseach bha dùil gun gabhadh an eaglais 312 neach nan suidhe, ach leudaich seo gu 500 neach, leis an airgead a bharrachd air a phàigheadh le Issac Lillingston, uachdaran an fhearainn aig an àm. Bha mansa aon-lobhtach taobh thall an rathaid agus chaidh sin a reic bho chionn ghoirid agus b' e an t-airgead a rinn e a phàigh airson ùrachadh na h-eaglais gu ìre eaglais an là-an-diugh. Tha an eaglais an-diugh air a cleachdadh le dà choithional, Eaglais na h-Alba agus An Eaglais Shaor.


text:
- TITLE
- Craigard Day Centre Community Interview (Gaelic 3 of 20)
- EXTERNAL ID
- SMO_ISLANDVOICES_03_GD
- PLACENAME
- Lochmaddy
- DISTRICT
- North Uist
- OLD COUNTY/PARISH
- INVERNESS: North Uist
- DATE OF RECORDING
- 2007
- PERIOD
- 2000s
- CREATOR
- Sabhal Mòr Ostaig and Cothrom Ltd
- SOURCE
- Gordon Wells Sabhal Mor Ostaig
- ASSET ID
- 2846
- KEYWORDS
- social work
special needs
Flora Macdonald, a North Uist resident, talks first of all about the importance of Craigard in the community, and her own interactions with Donald MacKinnon. She goes on to describe her reasons for setting up the traditional skills exhibition in Tigh Chearsabhagh, and her own thoughts on their place in the community today.
This video is taken from the DVD 'Guthan nan Eilean' which was created by Sabhal Mòr Ostaig and Cothrom Ltd as part of the European Leonardo POOLS project. The DVD comprises 40 short videos, aimed at learners of both English and Gaelic, which show daily life in Uist and Benbecula.
The project coordinator for 'Island Voices' was Gordon Wells. Link to the project blog here
Well, tha Creag Àrd uabhasach cudromach sa choimhearsnachd airson… tha daoine a' faighinn a-mach às an dachaidh aca fhèin, agus tha iad a' cur seachad an latha còmhla ri daoine eile, agus cuideachd tha iad ag ionnsachadh sgilean, no tha iad an sàs ann an sgilean. Agus tha e a' toirt toileachadh dhaibh fhèin, agus eh, tha e cuideachd a' toirt faochadh dha na daoine a th' aig … aig an dachaidh aca. So, tha àite mar a tha Creag Àrd
uabhasach fhèin feumail.
Well, tha na daoine a th' ann an Creag Àrd… tha iadsan a' toirt gu leòr seachad. Tha iad air a bhith a' dèanamh uinneagan sa choimhearsnachd - agus chan e sin a h-uile h-uinneag - 's e uinneagan sònraichte a tha seo - stained glass - agus tha sin ag innse gu bheil sgilean sònraichte aig a' bhoireannach a tha a' ruith Creag Àrd, agus gu bheil i gan ionnsachadh dha na daoine a tha a' tighinn a-staigh.
Thachair mi air Dòmhnall, agus um, bha fhios 'am… thuig mi glè mhath gun robh ùidh aige as a' chuibhle agus as a' bheairt cuideachd. Bha e a' sealltainn air a' bheairt cho luath 's a thàinig e a-staigh. So mar sin sheall mi dha a' chuibhle-shnìomh an toiseach agus bha e a' tuigsinn glè mhath mar a bha i ag obair. Ach bha fhios 'am - bha mi a' smaointinn gun robh eòlas aige air a' bheairt mar-thà, agus, eh, rinn e rud air a' bheairt còmhla rium fhìn, agus tha fhios 'am gun dèan Dòmhnall obair beairt cuideachd, no breabadaireachd.
Well, chuir mise air dòigh an taisbeanadh a bha seo, airson tha mi air a bhith a' cruinneachadh stuth agus - eh, sin na h-innealan - tha mi air a bhith a' cruinneachadh nan innealan agus a h-uile sìon a bhuineas dha na sgilean a tha seo. Ach chuir mi air e airson gur ann anns a' cheann a tuath ann an Uibhist a Tuath a dh'ionnsaich mise snìomh an toiseach nuair a bha mi glè òg. Agus 's ann bho bhoireannach thall ann an Uibhist a Tuath - Mar, Mary Margaret an t-ainm a bh' oirre - agus fhuair mi a-mach an t-ainm aice ann an rannsachadh nuair a chuir mi air an taisbeanadh - agus, eh, mar sin bha mi airson na sgilean a tha… a dh'ionnsaich mi ann an Uibhist a Tuath a thoirt air ais dha na daoine an dèidh còig bliadhna fichead co-dhiù. Agus bhon a thàinig mi a dh'fhuireach an seo bha mi a' smaointinn gum biodh e gu math freagarach gun seallainn dhaibh na sgilean a thòisich mi air o chionn dh'fhaoidte còig bliadhna fichead.
Well, tha còmhlan air a bhith a' tighinn a-staigh, agus chuir boireannach eile a tha ag obair - Margaret Fenton - a tha ag obair air Prime Time ann an Taigh Chearsabhagh - tha ise - tha còmhlan aicese leis am bi i a' coinneachadh. So chuir ise air dòigh gun tigeadh iadsan a-staigh a shealltainn air an taisbeanadh, agus bha mi a' sealltainn nam beart.. well 's e real.. 's e a' chuibhle-shnìomh a bu mhotha a bha mi a' sealltainn dhaibh
agus chòrd sin rium uabhasach math airson thachair mi air boireannaich agus daoine an àite, agus bha ùidh aca uile anns an t-snìomh agus bha mi fhìn cuideachd ag ionnsachadh rudan bho na boireannaich anns a' choimhearsnachd airson bha fiosrachadh aca mu dheidhinn dè a bha mi a' dèanamh.
Agus cuideachd 's ann à Uibhist a Tuath a thàinig cuideachd m' athar, agus 's e tuairneir a bh' annta. Bhiodh iad a' dèanamh beairtean agus cuibhlichean-shnìomh agus aig an taisbeanadh a tha seo chì sinn mar a tha na sgilean tradaiseanta a bh' aig na fir ri obair a' chlò cuideachd. Agus tha mi a' smaointinn bu bheil sin gu math cudromach gum faic daoine mar a chaidh na h-innealan a thogail leis an làimh.
Bha còir, tha mi a' smaointinn, barrachd cothrom a bhith aig daoine òg na h-eileanan a tha seo barrachd, eh, a dhèanamh airson na sgilean ionnsachadh, airson mura h-ionnsaich mar a tha mo leithid fhìn - agus daoine nas sine na mi - aig a bheil na sgilean, bàsaichidh na sgilean a-mach… Tha mi a' cluintinn gu bheil an clò a' fàs gu math fasanta a-rithist,
agus gu bheil iad a' sealltainn airson barrachd dhaoine a nì obair a' chlò, agus gu bheil iad a' tairgsinn beairtean a thoirt do dhaoine òga ann an Leòdhas airson gun ionnsaich iad e. So, mar sin, cha deach an clò riamh a-mach à fasan, agus tha mi a' smaointinn gu bheil e a' sìor-fhàs fasanta.


text:
Na Dùrachdan - 12/11/2010
Dùrachdan, ceòl, òrain is fealla-dhà. Greetings, music, song and fun.
Music
- Rory MacLeod/The Curlew/Glasgow City Police/C by Gunna Sound Ceilidh Band
- Uibhist Mo Ghraidh/Fil Oro/Balaich An Iasgaic by Paul Maccallum;
- Tha Na h-Uain Air An Tulaich by Rachel Walker
- Amhran Cladach Sgiogarstaidh by Alex Murray
- Coinnichidh mi an Gleann an Fhraoich by Christine Primrose
- A Chailinn Alainn by Tom Sloss
- Oran an Tractor by Donnie MacLeod
- Mrs Macleod/Macarthur Road/Itchy Fingers/Movi by The Jennifer Forrest Band
- 'se Siabost Is Boidche Leam by Allan Maclean
- Floradh Alasdair Bhain by Alasdair Boyd
- Na Hearadh by John Morrison
- Soraidh Le Eilean A'cheo by Shona Macdonald
- Domhnull An Dannsair by Roddy Campbell
- Hi Horo Mo Chuachag by Dr. Angus MacDonald
- Fagail Ghlaschu by Calum Kennedy
- Cianalas Na Hearadh by Jenna Cumming
- Donald Maclean's Farewell To Oban/Mrs Macdona by Calum MacCorquodale;
- Fhleasgaich An Fhuilt Chraobhaich Chais by Catriona Macleod
- Oran A Choilich by Calum Cameron
- Fear A Bhata by Mary Macneill
- Skye Rovers/Jim Mcgillivray/Langstrom's Pony by James McGillivray
- Gaelic Waltz: Eilidh/An Gaol A Thug Mi Og/Far by Deoch 'n Dorus


text:
Cùrsaichean ùra aig Oilthigh Dhùn Èideann
Bidh Oilthigh Dhùn Èideann a' ruith chùrsaichean ùra bhon ath-bhliadhna a tha ag amas air luchd-teagaisg Gàidhlig a thrèanadh.
Bidh aon chùrsa, a mhaireas ceithir bliadhna, do dh'oileanaich aig a bheil teisteanas Gàidhlig aig àrd-ìre san sgoil, agus cùrsa eile, a mhaireas còig bliadhna, do dhaoine aig nach eil an ìre sin de Ghàidhlig.
Tha gainnead thidsearan air a bhith na dhuilgheadas mòr ann am foghlam tro mheadhan na Gàidhlig fad bhliadhnaichean.
Slighean ùra
Thuirt an t-Àrd-Oll. Wilson MacLeòid bho Oilthigh Dhùn Èideann: "Feumaidh sinn slighean ùra a dh'ionnsaigh teagaisg tro mheadhan na Gàidhlig a chruthachadh - 's e sin prìomh amas a' chùrsa.
"Bheir an dàrna ceum, an ceum ùr, mar gum biodh, spionnadh ùr do dh'iomairtean airson barrachd thidsearan a lorg," thuirt e.
Ged a tha tomhas de mhì-chinnt sa chùis, tha Mgr MacLeòid dòchasach gun tarraing a' chùrsa ùir daoine a-steach.
Leis mar a tha siostam an fhoghlaim a' sgaoileadh agus sgoiltean mòra Gàidhlig a' fosgladh sna mòr-bhailtean, tha farsaingeachd de chothroman a' nochdadh.
An ceann beagan bhliadhnaichean, tha Oilthigh Dhùn Èideann an dòchas PGDE a chruthachadh do dhaoine a thèid a theagasg san àrd-sgoil, ach is ann air obraichean bun-sgoile a-mhàin a thathas ag amas aig an ìre seo.
Feumalachdan
Am measg nam feumalachdan airson faighinn air a' chiad chùrsa, feumaidh teastanas a bhith aig tagraichean ann am Beurla agus Matamataig. Thuirt Mgr MacLeòid nach eil càil a-mach às an àbhaist a thaobh nam feumalachdan agus gum faighear tuilleadh fiosrachaidh air làrach-lìn an oilthighe.
A thaobh an dàrna cùrsa, do dhaoine a tha ag ionnsachadh na Gàidhlig, thathar a' lorg fianais gu bheil eòlas aig tagraichean air cànain ionnsachadh.
"'S e iarrtas mòr a tha seo - a bhith a' ruigsinn ìre de dh'fhileantachd 'son a dhol an sàs ann an teagasg tro mheadhan na Gàidhlig - do dhaoine a tha a' tòiseachadh gun Ghàidhlig idir," thuirt Mgr MacLeòid.
"Feumaidh sinn a bhith làn-chinnteach gu bheil iad comasach air sin a dhèanamh."
Thuirt Mgr MacLeòid gun tòisich na cùrsaichean san t-Sultain 2014.


text:
Naidheachdan 11:00m
8 An t-Ogmhìos 2016 Ùraichte aig Ùraichte aig
Neach Ainmichte
Tha deasbad ann am Pàrlamaid na h-Alba an-diugh air sgeama chonnspaideach an neach ainmichte a tha Riaghaltas na h-Alba a' moladh. Tha na pàrtaidhean dùbhlain a' gearain air sgeama an SNP, a chuireadh daoine ainmichte mu choinneimh cùram gach duine cloinne ann an Alba. Tha na Tòraidhean, a tha os cionn deasbad an latha an-diugh, ag iarraidh dàil a chur sa sgeama sin.
Referendum
Thuirt ceannard nan Libearalach Deamocratach gu dòcha nach bi seasamh laghail aig referendum an EU an dèidh na trioblaid le clàradh son bhòtadh air-loidhne. Bhrist an làrach-lìn oifigeil ron cheann-ama aig meadhan-oidhche an-raoir agus tha Tim Farron ag ràdh gur ann air luchd-bhòtaidh òga agus an iomairt son fuireach anns an EU as motha a thug sin droch bhuaidh. Tha na Làbaraich agus an SNP cuideachd am measg na tha ag iarraidh leudachadh air a' cheann-ama sin. Thuirt an Riaghaltas gun do chlàr leth-mhillean duine an-dè agus gur e cho mòr sa bha an t-iarratas as coireach gun do bhrist an siostam.
BHS
Bidh buill ann an Taigh nan Cumantan a' ceasnachadh an duine a bha os cionn na companaidh butha BHS nuair a chaidh i fodha. Cheannaich Dominic Chappell BHS air not an-uiridh. Tha esan dha chàineadh son gun do ghabh e airgead son rianachd na buidhne, fiùs mus deach BHS fodha.
Linne Fhoirbhe
Thàinig dearbhadh bho Riaghaltas na h-Alba nach bi an drochaid ùr air Linn Fhoirbhe fosgailte mar a bha dùil. Bha Drochaid Queensferry ri bhith deiseil anns an Dùbhlachd am bliadhna, ach cha tachair sin. Thèid tuilleadh fiosrachaidh a thoirt do Phàrlamaid na h-Alba a-rithist mun t-suidheachadh.
An Coir' Uisg'
Gheall buill phàrlamaid na sgìre ann an Holyrood agus aig Westminster, Ceit Fhoirbeis agus Iain Blackford, gun cùm iad orra a' strì airson a bhàt'-aiseig, Coir' Uisg', a thoirt air ais chun na seirbheis eadar Malaig agus Armadal. Tha Caledonian Mac a' Bhriuthainn ag ràdh a-niste nach bi i a' tilleadh a Muile, ged a tha Iain Blackford a' cumail a mach fhathast gun deach gealltainn dhasan gur e sin a thachradh. Agus tha iad ag ràdh le chèile nach eil bàtaichean gu leòr aig Caledonian Mac a' Bhriuthainn agus gu feum iad sin a chur ceart.
Taighean
Tha fear-gairm Chomhairle nan Eilean Siar ag iarraidh nas lugha de thaighean ùra a thogail timcheall Steòrnabhaigh is barrachd dhiubh a chur a-muigh air an tuath. Thuirt Tormod Dòmhnallach gu bheil taigheadas fìor chudromach ann a bhith a' glèidheadh dhaoine òga anns na sgìrean iomallach agus gum bu chòir do phoileasaidh dealbhachaidh na comhairle spèis a thoirt dha sin.
Comhairliche saidheans
Chaidh an t-Ollamh Sheila Rowan bho Oilthigh Ghlaschu fhastadh mar chomhairliche saidheantaificeach do Riaghaltas na h-Alba. Tha an dreuchd air bhith bàn bho dh'fhalbh an t-Ollamh Muffy Calder ann an 2014. Bidh an t-Ollamh Rowan a' toirt comhairle neo-eisimeileach dhan riaghaltas air cùisean saidheantaificeach.


text:
Fear-sreap air bàsachadh ann an Gleann Comhann
- 25 An t-Iuchar 2016
- Sgaoil post air Facebook
- Sgaoil post air Messenger
- Sgaoil post air Twitter
- Sgaoil post air Post-D
- Sgaoil post air Facebook
- Sgaoil post air WhatsApp
- Sgaoil post air Messenger
- Sgaoil post air Twitter
-
Sgaoil
Sgaoil post airTha na ceanglaichean seo air an taobh a-muigh agus fosglaidh iad ann an uinneig ùir
-
Post-DSgaoil post air Post-D
-
-
MessengerSgaoil post air Messenger
-
MessengerSgaoil post air Messenger
-
Dèan lethbhreac den cheangail seoMu sgaoileadh
Tha na ceanglaichean seo air an taobh a-muigh agus fosglaidh iad ann an uinneig ùir
-
Bhàsaich fear-sreap ann an Gleann Comhann Disathairne.
Bha an duine, a bha 44, a' coiseachd air an Aonach Eigeach nuair a thuit e.
Cha deach ainm an duine fhoillseachadh fhathast.


text:
- TIOTAL
- Sir Seòras MacCoinnich à Baile Dhonnchaidh
- EXTERNAL ID
- QZP40_159_240
- DEIT
- 1875
- LINN
- 1870an
- NEACH-FIOSRACHAIDH
- Leabharlainn na Gàidhealtachd
- AITHNEACHADH MAOINE
- 30930
- KEYWORDS
- Mac Coinnich
riaghaltasan
Cùmhnantaichean
tagaireachan
leabharlannan
Leabharlann Nàiseanta na h-Alba
An Ridire Seòras Mac Coinnich
Rugadh Sir Seòras MacCoinnich à Baile Dhonnchaidh (1636-1691) ann an Dùn Dè agus fhuair e foghlam ann an Cill Rìmhinn, Obar Dheathain agus Bourges. Chaidh a thaghadh mar bhall-pàrlamaid ann an 1669 agus mar Mhorair Tagraidh ann an 1677.
Fhad 's a bha e na Cheannard air Dàmh an Luchd-tagraidh chuir e Leabharlann an Luchd-tagraidh air bhonn. Ann an 1925, thug Leabharlann an Luchd-tagraidh na leabhraichean agus na làmh-sgrìobhainnean uile nach robh a' buntainn ri lagh dhan rìoghachd agus leis an seo chaidh Leabharlann Nàiseanta na h-Alba a stèidheachadh.
'S ann airson a gheur-leanmhainn air na Cùmhnantairean ann an ainm Theàrlaich II a tha cuimhne air Sir Seòras. Choisinn a gheur-leanmhainn am far-ainm 'Bloody MacKenzie' dha.
Tha an dealbh seo air a toirt bho 'A History of the Scottish Highlands, Highland Clans and Highland Regiments' leabhar 2 , le Iain S. Keltie


text:
- TIOTAL
- Beanntan mun cuairt air Baile a' Chaolais
- EXTERNAL ID
- GB1796_859_20_1033
- ÀITE
- Baile a' Chaolais
- SGÌRE
- Ceann a Tuath Latharna
- SIORRACHD/PARRAIST
- EARRA-GHÀIDHEAL: Liosmòr 's An Apainn
- LINN
- 20l
- CRUTHADAIR
- M E M Donaldson
- NEACH-FIOSRACHAIDH
- Tasglann Dhealbhan-camara na Gàidhealtachd (IMAG)
- AITHNEACHADH MAOINE
- 10919
- KEYWORDS
- dealbhadaireachd-camara
togail dhealbhan
A' Ghàidhealtachd 's na h-Eileanan
eachdraidh shòisealta
sglèatan
sglèat
cuaraidhean
murtan
leabhraichean-sgeulachd
beanntan
oighreachdan arfuntaichte
Chaidh an dealbh seo de na beanntan mun cuairt air Baile a' Chaolais a thogail sa chiad leth den 20mh linn le M.E.M. Donaldson.
Tha Baile a' Chaolais na laighe aig ceann an iar Loch Lìobhann ann an sgìre Loch Abair agus tha bailtean Bhaile a' Chaolais, Baile a' Chaolais a Deas agus Baile a' Chaolais a Tuath ann. Tha Baile a' Chaolais fhèin na laighe air taobh a deas an loch, an iar air Gleann Comhann, ach tha bailtean Bhaile a' Chaolais a Deas is a Tuath nan laighe air gach taobh den loch agus bho 1975 tha iad air an ceangal le Drochaid Bhaile a' Chaolais. Roimhe sin bhiodh aiseag a' seòladh eadar an dà bhaile.
Bha sglèat ga mèinneadh ann am Baile a' Chaolais on t-16mh linn. Tha an sgìre cuideachd air a ceangal ri 'Murt na hApainn'. Tha carragh-cuimhne os cionn Drochaid Bhaile a' Chaolais, a' comharrachadh, a rèir beul-aithris, an ionaid far an deach Seumas Stiùbhart 'Seumas a' Ghlinne' a chrochadh air an 8mh Samhainn, 1752, a chionn 's gun do chuidich e ann am murt Chailein Chaimbeil bho Ghleann Iubhair - fear den fhar-ainm an Sionnach Ruadh - maor an riaghaltais air oighreachd ardfuntaichte Àird Sheile.
Chaidh na daoine a bha an sàs sa chùis a thoirt a-steach gu cuimhneachail san leabhar-sgeulachd 'Kidnapped' aig Raibeart Louis Stevenson.
B' ann an 1874 a chaidh Eaglais Easbaigeach an Naoimh Brìghde ann an Omhanaich faisg air Baile a' Chaolais a thogail. 'S e an ciad shealabhadair san Eaglais an t-Urramach J R A Chinnery-Haldane. Chaidh esan a dhèanamh na Easbaig air Earra-ghàidheal 's na h-Eileanan ann an 1883 agus bhàsaich e ann an Allt Seileach an 1906. Chaidh an dealbh seo a thogail sa chiad leth den 20mh linn agus chì thu ann taobh a-staigh na h-eaglais.
Rugadh tè nan dealbhan-camara, Mary Ethel Muir Donaldson, ann an 1876 agus thàinig i don Ghàidhealtachd mu 1908. Shiubhail i fad is farsaing air a' Ghàidhealtachd an iar agus a tuath, a' sgrìobhadh is a' togail dhealbhan. Eadar 1912 is 1949 sgrìobh i iomadh leabhar air dualchasan agus eachdraidh shòisealta na sgìre. Bhàsaich i ann an taigh-altraim an Dun Èideann an 1958, agus chaidh a tìodhlacadh san Òban
Faodar an dealbh seo a cheannach.
Airson tuilleadh fiosrachaidh mu cheannach is prìsean, cuir post-d gu: Highland Photographic Archive


text:
- TIOTAL
- 44788 air trèana a' tighinn dlùth air Inbhir Nis, An Lùnastal 1952
- EXTERNAL ID
- PC_HRS_TRAINS_001_331
- ÀITE
- Inbhir Nis
- SIORRACHD/PARRAIST
- INBHIR NIS: Inbhir Nis 's Am Bànath
- DEIT
- Lùnastal 1952
- LINN
- 1950an
- NEACH-FIOSRACHAIDH
- Comunn Rèile na Gàidhealtachd
- AITHNEACHADH MAOINE
- 28341
- KEYWORDS
- locomotaibhean
trèanaichean
44788 air trèana a' tighinn dlùth air Inbhir Nis san Lùnastal 1952.
Chaidh 44788, locomotaibh Clas 5 le LMS, a thogail aig Ionad-obrach Horwich sa Chèitean 1947. Chaidh a toirt a-mach à seirbheis san t-Samhain 1966 agus a briseadh suas san Ògmhios an ath bhliadhna. Chaidh na locomotaibhean Clas 5 a dhealbhachadh le Uilleam Stanier. Sa chumantas b' e 'Black Fives' a bh' orra agus chaidh 842 dhiubh a thogail eadar 1934 agus 1951.


text:
Cead do dhà thuath-gaoithe an Cataibh
22 An Cèitean 2013 Ùraichte aig Ùraichte aig
Chuir Comhairle na Gàidhealtachd taic ri dà thuath-gaoithe chonnspaideach ann an Cataibh.
Dheadh an stèidheachadh anns na monaidhean os cionn Loch Sin, tuath air an Luirg.
Ach tha luchd-sreap nam beann agus buidhnean glèidhteachais ag ràdh gur e "cùis-nàire" a th' ann cead a thoirt dhan leithid ann an sgìre cho bòidheach.
'S e Riaghaltas na h-Alba a nì an co-dhùnadh deireannach air a' chùis.
Tha Dòmhnall Moireasdan ag aithris.


text:
NHS na Gàidhealtachd "£5m thairis"
Tha ceannard ionmhais NHS na Gàidhealtachd ag ràdh gur dòcha gun tèid iad £5m thairis air a' bhuidseat aca ro dheireadh na bliadhna-ionmhais, mura tèid aca air cosgaisean a ghearradh mar a tha còir.
A rèir Nick Kenton, tha cosgaisean a bharrachd an lùib seirbheisean a chumail ri euslaintich san iar-thuath agus Ospadal an Ràthaig Mhòir a' cur ris an uallach a th' orra.
Tha tè de bhuill-phàrlamaid na h-Alba air Ghàidheatlachd, Rhoda Ghrannd, ag ràdh gum bu chòir Riaghaltas na h-Alba taic a bharrachd a thoirt dha NHS na Gàidhealtachd agus bùird eile mus bi aca ri leithid bhuidseatan trèanaidh a ghearradh cus.


text:
- TIOTAL
- Taigh-tughaidh, Loch Abar Iarach
- EXTERNAL ID
- GB1796_859_20_1031
- ÀITE
- Loch Abar Iarach
- SGÌRE
- Loch Abar
- SIORRACHD/PARRAIST
- INBHIR NIS: Cill Mhàillidh
- LINN
- 20l
- CRUTHADAIR
- M E M Donaldson
- NEACH-FIOSRACHAIDH
- Tasglann Dhealbhan-camara na Gàidhealtachd (IMAG)
- AITHNEACHADH MAOINE
- 10918
- KEYWORDS
- dealbhadaireachd-camara
togail dhealbhan
A' Ghàidhealtachd 's na h-Eileanan
eachdraidh shòisealta
tughadh
taighean- tughaidh
sgrathan
togail thaighean
mullaichean
Chaidh an dealbh seo de thaigh-tughaidh ann an Loch Abar Iarach a thogail sa chiad leth den 20mh linn le M.E.M. Donaldson.
Bhiodh mullach tughaidh na laighe air cliath fiodha na shuidhe air ballachan taighe. Bha e saor agus aotrom, is mar sin cha robh e a' fàgail cus cuideim air na ballachan. Chaidh diofar stuthan a chleachdadh, leithid connlach, fraoch agus muran, a rèir 's na bha ri lorg san sgìre. Chaidh an tughadh a chòmhdach le seann lìontan-iasgaich no ròpa, glè thric air an cumail sios le clachan mòra.
B' ann an 1874 a chaidh Eaglais Easbaigeach an Naoimh Brìghde ann an Omhanaich faisg air Baile a' Chaolais a thogail. 'S e an ciad shealabhadair san Eaglais an t-Urramach J R A Chinnery-Haldane. Chaidh esan a dhèanamh na Easbaig air Earra-ghàidheal 's na h-Eileanan ann an 1883 agus bhàsaich e ann an Allt Seileach an 1906. Chaidh an dealbh seo a thogail sa chiad leth den 20mh linn agus chì thu ann taobh a-staigh na h-eaglais.
Rugadh tè nan dealbhan-camara, Mary Ethel Muir Donaldson, ann an 1876 agus thàinig i don Ghàidhealtachd mu 1908. Shiubhail i fad is farsaing air a' Ghàidhealtachd an iar agus a tuath, a' sgrìobhadh is a' togail dhealbhan. Eadar 1912 is 1949 sgrìobh i iomadh leabhar air dualchasan agus eachdraidh shòisealta na sgìre. Bhàsaich i ann an taigh-altraim an Dun Èideann an 1958, agus chaidh a tìodhlacadh san Òban
Faodar an dealbh seo a cheannach.
Airson tuilleadh fiosrachaidh mu cheannach is prìsean, cuir post-d gu: Highland Photographic Archive